Joseba Agirretxeak Europako nekazaritza funtsen kudeaketa deszentralizatua eskatu dio Planas ministroari\nDiputatu jeltzaleak uko egin dio Plan Estrategiko Nazional bakar baten derrigortasunari, baina Jaurlaritzak funtsen gauzatze-maila erkidegoen banaketarako baliozko irizpidetzat hartzea baloratu du, EAJk eskatu bezala\nJoseba Agirretxeak, Euskal Taldeko Nekazaritza gaietarako bozeramaileak, Europako nekazaritza funtsen kudeaketa deszentralizatua eskatu dio Planas ministroari, erkidegoak izan daitezen funts horiek ezartzeko arduradunak.\nKongresuko Nekazaritza, Arrantza eta Elikadura Batzordean (Espainiako Gobernuko burua bertan izan dela), Agirretxea nekazaritza plan estrategiko nazional bakarra izatearen aurka agertu da, "Akats bat" izan delakoan, eta Planas Europa mailako jarrera deszentralizatzaile horren defentsan "oldarkorrago" ez aritzea deitoratu du.\n"Gure ustez, nekazal errealitate ezberdinek plan ezberdinak behar dituzte, lurralde esparru eta errealitate ezberdinak kontuan hartu behar direlako", baieztatu du Agirretxeak. Horren ildotik, diputatu jeltzaleak esan du autonomia-erkidego bakoitzaren berezitasunak aintzat ez hartzeak "atsekabe orokorra edo oso pozik ez egotea" eragin dezakeela, "Beste batzuk oso kontuan hartu gabe geratzen diren bitartean".\nNolanahi ere, Agirretxeak baloratu du ministroa funtsen gauzatze-maila ezartzearen alde agertu dela, autonomia-erkidegoen banaketan baliozko irizpide gisa, EAJ-PNVk eskatu izan duen bezala. "Positibotzat jotzen dugun urratsa da, eta erne egongo gara hala izan dadin", adierazi du diputatu jeltzaleak.\nAzkenik, Agirretxeak bere esker ona adierazteko hitzak esan ditu lehen sektorearentzat, egungo egoeran "asko sufritu" duelako, eta gogorarazi du "nahikoa zor" diogula. Halaber, Espainiako Gobernuari eskatu dio "kontuan har dezala sektorearen sakrifizioa Elikadura-katearen hurrengo Legean”


Birtuala izango da aurten Behobia-Donostia lasterketa - Artikulua - Gipuzkoa ETORKIZUNA ORAIN\nBirtuala izango da aurten Behobia-Donostia lasterketa\nGaur goizean, urriaren 23an, Behobia-Donostia lasterketaren 1. edizio birtualaren prentsaurrekoa izan da.\nEkitaldia hasteko, Imanol Lasa Sustapen Ekonomiko, Turismo eta Landa Inguruneko diputatuak bideo bat aurkeztu du.\nBideo honetan, kirolaren, musikaren, gastronomiaren eta elkarteen munduko hainbat kolaborazio izan dira, eta lasterketari babesa eman nahi izan diote.\nSustapen Ekonomikoko, Turismoko eta Landa Inguruneko departamentuak, eta FortunaK.Ek bideoak formatu horri atxikimenduak bilatzeko balio izatea,espero dute eta pertsona gehiago animatzea edizio honetan izena ematera eta 20 kilometroak osatzera ere bai.\nOndoren, Iñigo Etxeberria lasterketaren koordinatzaileak eta Arantza Rojo komunikazio arduradunak azaroaren 2tik 8ra egingo den edizio berezia zertan datzan azaldu dute. Adierazi dutenez, Behobia-Donostia lasterketaren bertsio birtuala ere desberdina izatea nahi dute antolatzaileek.\n• Biek adierazi dutenez, nahiz eta pandemiak eragindako zirkunstantziek behartu duten Fortuna K.E Behobia-Donostiaren 56. edizioa bertan behera uzteko erabakia hartzera, bertsio honen abantailen artean 20 kilometroak saio bakar batean edo saio gehiagotan korritzeko aukera dago geo lokalizazio sistema bati eta egindako kilometroak erregistratuko dituen aplikazio bati esker. Horrela, pertsona bakoitzak aukeratutako lekuan, erritmoan eta unean parte hartu ahal izango du\n• Ezaugarri berritzaileenetako bat bezala, eta jatorrizkoen antzeko sentsazioak lortzeko, lasterketak audioak eta mezuak izango ditu hainbat kilometro-puntutan. Horrez gain, speaker eta ohiko musika taldeen animazioa ere izango da, Gaintxurizketako mendateko 8. kilometroan pirataren animazioa barne.\n• Lasterketa birtualaren azoka bat egingo da, eta webgunearen bidez. Azoka horretan, Forum-Sportek eta Adidasek % 30eko deskontuak eskaintzen dituzte Adidaseko hainbat produktuetan.\n• Azkenik, Runnea Academy APParen bidez izena eman eta kilometroak erregistratzen dituzten pertsona guztiak parte hartzaile gisa agertuko dira edizio honetan eta baita probaren historian ere. Gainera, domina bat jasoko dute eta lasterketa babesten duten markek emandako oparien zozketan sartuko dira.\nIzen-emateak zabalik jarraituko du esteka honetan azaroaren 5era arte.


Sant Joan de Moró - Wikipedia, entziklopedia askea.\nArtikulu hau Plana Altako herriari buruzkoa da; beste esanahietarako, ikus «Sant Joan (argipena)».\nVicente Pallares Renau (en)\nL'Alcora, Borriol, Costur, Vilafamés eta Castelló de la Plana\n1.513 (%45.8) 1.646 (%49.8)\nSant Joan de Moró Valentziako Erkidegoko udalerria da, Plana Alta eskualdean eta Castellóko probintzian kokatua.\n2009ko urtarrilaren 1eko erroldaren arabera 2.893 biztanle zituen.\nOrriaren azken aldaketa: 9 uztaila 2021, 09:26.


Neurri ulertezinen azalpenak - Zientzia Kaiera\nUne honetan COVID-19a gogor jotzen ari da eta laugarren olatuan bete-betean murgilduta gaude, kasuen gorakada handiarekin. Laugarren olatuaren tontorrera noiz iritsi zain gauden bitartean, aditu gehienen iritzia antzeko norabidean doa -informazio osagarrian dituzue zerrendatuta-. Gaurko ekarpenean iritzi kutsua hartuko du irakurleak hasieratik eta hori argi utzi nahi dut. Hau ez da ohiko dibulgazio-artikulua, baina, bai beharrezkoa den horietako bat. Haserrea eta nekea albo batera utzita, eman diezaiogun egoerari ikuspegi analitikoa.\nIrudia: Pandemiari aurre egiteko neurri eta erabaki desberdinak hartu daitezke, baina, ezinbestekoa da agintariek azalpenak ematea. (Argazkia: Gerd Altmann – domeinu publikoko irudia. Iturria: pixabay.com)\nTxertaketa prozesuaren abiadura motela kontuan hartuta eta etorkizun hurbilean gertatuko dena aurreikusiz, argi izan behar dugu egoera larrian gaudela eta, gainera, okertzeko arriskua handia dela. Hau nire aurreikuspen hutsa da, baina, bata bestearen atzetik etorriko diren hainbat olatu izango ditugula irudikatzen dut, agian urte honen amaierarako zazpigarren edo zortzigarrena iritsiz. Oraindik bide luzea egin beharko dugu eta guztion esku dago bide horren amaierara guztiok iristea.\nPandemiari aurre egiteko osasun eta higiene neurriak ditugu eta, horietaz gainera, gobernatzaileek ezartzen dizkiguten neurri murriztaileak dira babes-neurri bakarrenetakoak. Guztiok gure inguruan ditugun pertsonak eta egoerak analitikoki behatzen baditugu, argi dago biztanleriaren nekea eta haserrea geroz eta handiagoa dela. Hori guztiz logikoa da; izan ere, sarritan geure pazientziaren mugekin topo egiten ari gara. Geroz eta zailagoa da neurri murriztaileak betetzea eta, era berean, geroz eta azalpen gehiago eman behar dira neurriak betetzeko erabakia hartzen denean -ustez egokiak direlakoan-.\nGizartearen osasun emozionala kolokan jartzen ari dira eta ulertezinak diren neurriak inongo azalpenik gabe hartzen dituztenean geroz eta zailagoa egiten dute neurriak erantzukizunez betetzea. Neurri bat hartu izanaren arrazoiak azaltzen direnean askoz errazagoa da neurri hori erantzukizunez betetzea. Horrexegatik, pandemiari aurre egiteko ardura dutenek erantzukizuna jarri beharko lukete erdigunean eta ez neurriak bete behar izatearen agindua. Hartutako osasun-neurrien eta neurri murriztaileen atzean dauden justifikazioak ez azaltzeko bi arrazoi daude soilik:\njustifikazio horiek ez daude eta horregatik ezin dira eman, edo\nneurrien justifikazioak ez direla ulertuko pentsatzen dute eta horregatik ez dira ematen.\nNire ustez, hartu diren neurri gehienek justifikazioa badute, baina, ez da azalpenik eman nahi izan. Jokabide hori zenbait gurasok haien seme-alabekin dutenaren antzekoa da: gauzak horrela egin behar dira eta kito.\nAzalpenen falta horrek arazo asko ekar ditzake epe luzera. Gizartearen haserrea geroz eta handiagoa da eta edozein aukera ona da neurriak ez betetzeko. Aste Santuan zehar bizikideen arteko bilerak soilik egin zitezkeen etxebizitzetan, baina, ziur nago inor gutxik bete duela arau hori. Bide batez, esan behar da neurriak modu egokian betetzea ere ez dela erraza; izan ere, zer egin daitekeen eta zer ez jakitea kasu askotan lan nekeza da. Zenbait kasutan argi dago zaila dela neurri batzuk koherenteak direla pentsatzea. Esaterako, mendian bakarrik dagoen lagun batek maskara jarrita eraman behar izatea guztiz inkoherentea da. Hala ere, horrelako egoeren aurrean arauak salbuespenak izango balitu, ziur aski ezinezkoa litzateke maskara eramateko araua betetzen dela bermatzea. Horrexegatik, arau errazena da musukoa beti erabili behar dela arautzea. Horrekin ados nago, baina, zalantzarik gabe azalpenak eman behar dira kasu guztietan.\nMugikortasuna mugatzea da gobernatzaileek hartzen duten neurri murriztaileenetakoa, baina, mugitzen zaren ala ez baino erabakigarriagoa da joan zaren leku horretan egiten duzuna. Ba al dauka zentzurik udalerrien itxiera perimetralak udalerri barruan inolako osasun-neurririk ez bada betetzen? Dakigunez, itxiera perimetralak kasu zehatzetan bakarrik dira eraginkorrak. Intzidentzia altua duen udalerri baten itxiera koherentea da inguruan intzidentzia baxua duten herriak daudenean. Gainera, itxiera perimetralak benetakoa izan behar du eta ez salbuespenez jositakoa. Itxitako udalerritik ateratzea posible bada erosketak egiteko, ikastera edo lanera joateko, kirola egiteko… itxieraren eraginkortasuna guztiz diluitzen da. Horrexegatik, benetako itxierak lortzeko beste neurri osagarriak ezarri behar dira -telelana kasu-. Are gehiago, aerosolen bidezko kutsatzea saihesten duten benetako neurrietan dago gakoa.\nDirudienez, zero COVID estrategiaren ordez intzidentzia baxu -baina, egonkor- baten alde egin dugu. Horrekin lotuta, argi izan behar dugu Hego Euskal Herrian 100.000 biztanleko 300 kasuko intzidentzia onartzeak egunero sei hildako ekarriko dituela. Europako Gaixotasun Kutsakorren Kontrolerako Erakundeak intzidentzia onargarria 50 kasutan jarria dauka, ideia bat egite aldera. Ikerketek erakutsi dutenez, aerosolen bidezko kutsatze gehienak eremu itxietan gertatzen dira, hortaz, aerosolen aurkako neurri egokiak hartu beharko lirateke. Maskarak oso eraginkorrak dira aerosolik sor ez dadin, baina, musukoen erabilera egokia egitea eta musukoak edonorentzat eskuragarri egotea ezinbestekoa da. Eremu irekietan arriskua askoz ere txikiagoa da, hortaz, egin beharreko jarduerak eremu irekietara eraman beharko lirateke. Eremu itxietan aireztapena egokia dela bermatu behar da -aireztapen gurutzatua dagoela ziurtatuz edo karbono dioxido sentsoreen bidez, esaterako-, baina, edozein kasutan eremu itxietan ezinbestekoak diren jarduerak bakarrik egin beharko lirateke eta inoiz ez maskararik gabe. Nagusiki zirrikitu horretatik sartzen zaigu birusa. Jakina, neurri horrek ekarri ditzakeen kalteen aurrean laguntza ekonomiko eta sozialak jarri behar dira martxan.\nHerritarrei informazio argia eta zuzena ematea ezinbestekoa da, bestela, hartutako erabakiak ezin dira ulertu eta erabaki horien atzean beste interesak daudela pentsa daiteke. Bereziki aipatu nahiko nuke Aste Santuaren aurretik hartutako erabaki ulertezinak, inongo azalpenik gabe hartutakoak. Lehenago hartutako erabakiekin koherentziarik izan gabe, itxialdi perimetrala ezartzeko hamalau egunetan metatutako intzidentzia 100.000 biztanleko 400ekoa baino handiagoa izan behar zen eta ez 500ekoa, orain arte bezala. Orain zerrendak astelehenetan eguneratzen dira eta ez astean bitan, orain arte bezala. Gainera, Aste Santuko jaiegunen ondorioz hainbat salbuespen egin dira. Bereziki mingarria izan da itxita egon diren udalerrietatik irteteko aukera izatea neurriak jakinarazi baino lehen erreserbak eginda zeudenean. Beste modu batera esanda, itxitako udalerrien kasuan, egindako gomendioak jarraituz ahalik eta gutxien mugitzeko erabakia hartu zuenak jaiegunak herritik atera gabe igaro behar izan ditu, baina, kanpora joatea erabaki zuenari ez zaio inongo trabarik jarri. Neurri horrek sortzen duen diskriminazio sozioekonomikoaz aparte, bidegabea eta ulertezina da. Era berean, erkidegotik ateratzeko aukerarik ez dago, baina, Europako beste herrialde batera joatea posible da -intzidentzia altuagoko herrialdeak izanik ere-.\nOro har, erantzukizunez jokatzen dutenek ez dute arau berezirik behar. Informatuta daudenez badakite zer egin daitekeen eta zer ez eta horren arabera jokatzen dute. Horretarako, noski, ezinbestekoa da informazioa: birusa nola zabaltzen den jakitea, aerosolen aurkako neurri eraginkorrak ezagutzea eta abar. Labur esanda, guztiok nahiko argi daukagu zer egin behar den: elkarrekintza soziala murriztu eta aerosolen bidezko kutsatzea saihestu. Ikerketek erakutsi dutenez, neurri desberdinek antzeko emaitzak eman ditzakete eta, gainera, sarritan emaitza bera –edo hobea– lor daiteke obligazioaren ordez informazioa, komunikazioa eta erantzukizuna erabiltzen badira. Beti egongo dira desegoki jokatuko dutenak, baina, biztanleriaren gehiengoak erantzukizunez jokatzen du azalpen egokiak ematen badira. Azalpen horiek, noski, ez dira beti zientzian oinarritutakoak izan behar. Horrekin esan nahi dudana zera da: agintariek informazio zientifikoa jaso eta kontuan hartu behar dute, baina, argi dago haien erabakietan beste balio batzuk ere sartu behar direla -etikoak, kulturalak, sozialak, ekonomikoak…-. Hala ere, ezinbestekoa da herritarrek hartutako erabaki horiei buruzko azalpenak izatea. Esaterako, arrisku handiko jarduera dela jakinda ere, tabernen eta jatetxeen barruko eremuak irekita mantentzeko arrazoiak egon daitezke -ekonomikoak, sozialak, erabaki hori ez hartzearen ondorio okerragoak-, baina, azalpenak jaso beharko genituzke.\nNeurri desberdin asko hartu daitezke pandemiari aurre egiteko eta herrialde bakoitzak erabaki desberdinak hartu ditu, baina, argi dagoena da neurri bat ezartzearen edo beste bat ez ezartzearen arrazoiak ematen ez direnean nekez eska dakiokeela biztanleriari erantzukizunez jokatzea. Ez da nahikoa esatea arauak batzorde tekniko batek hartu dituela. Era berean, erantzukizunez jokatu ez duten pertsonen atzean ezin da gorde pandemiaren kudeaketa desegokia. Asko daukagu hobetzeko, baina, horretarako ezinbestekoa da gardentasunez lan egitea eta hartutako neurrien eraginkortasuna aztertzea. Analisi horien ondorioz etorkizunean neurri hobeak hartuko dira, baina, arauen ondorioen ebaluaziorik ez bada egiten, nola demontre jakingo dugu bide onetik goazen ala ez? Pandemia honetan zehar, gardentasuna eta informazioa desagertuta egon da hasieratik. Pentsatzen dute azalpenak ez direla beharrezkoak eta ez da beharrezkotzat jotzen ezer esatea. Agian, pentsatzen dutelako ez ditugula ulertuko, horien aurka egongo garela. Kontrakoa: errazago beteko ditugu arauak zergatik bete behar diren dakigunean. Jakina, orduan ere guztiok ez dugu erantzukizunez jokatuko, baina, guztiz zentzugabea da erantzukizuna eskatzea azalpenik eman gabe.\nAireztatu gabeko eremu itxi batean jateko maskara kendu dezakegula esaten digutenean, mendi tontor batean bakarrik egonda ere musukoa jarrita izan behar dugula esaten digutenean -erretzeko gogorik ez badaukagu behintzat-, Iruñera ez baina Atenasera joan gaitezkeela esaten digutenean edo ez hankarik eta ez bururik ez duten arauak bete behar ditugula esaten digutenean, ez dezatela erantzukizunik eskatu azalpenik eman ez badigute.\nBasaras, Miren (2021). Zenbat birus. Berria, 2021eko otsailak 23.\nGalarraga, Ana (2021). Ez dute azaltzen zergatik hartzen dituzten neurri batzuk, eta ez beste batzuk. Hamaika, 2021eko urtarrilak 12.\nGarcia, Koldo eta Santin, Izortze (2021). Birusaren aldaera britainiarra eta LABIren azken erabaki zentzugabeak. Naiz Irratia, 2021eko martxoak 30.\nMayor, Ugo (2021). Bada zer hobeturik? Berria, 2021eko martxoak 17\nOrive, Gorka (2021). Por favor, no guarden más vacunas. Crónica Vasca, 2021eko apirilak 2.\nPérez, Juan Ignacio (2021). No somos, o no se nos considera, responsables. Deia, 2021eko apirilak 1.\nZubia, Felix (2021). Aerosolez eta haien kontrako neurriez. Berria, 2021eko martxoak 28.\nArgitalpen-data: 2021/04/07 · Atala: COVID19, Kolaborazioak


GBT15: seigarren irratsaioa - Tolosaldea - Tolosaldeko ataria\nGBT15: seigarren irratsaioa\nTolosaldeko Ataria 2015-11-11 20:05\nEskoriatzan ospatu zen igandean Gipuzkoako Bertsolari Txapelketako azken final laurdena. Oihana Iguaranek, Mikel Artolak eta Unai Mendizabalek kantatu zuten bertan. Ataria irratiko entzuleekin partekatu dituzte oholtza gaineko inpresioak\n480 puntutan berdinduta, laugarren tokian sailkatu ziren Mikel Artola eta Unai Mendizabal, hurrenez hurren. Alegiarrak egingo du aurrera, finalaurrekoetara eta zizurkilgoaren ibilia txapelketan hemen bukatu da. Hala ere, kontentu dago egindako lanarekin.\nMikel Artolarekin batera, Oihana Iguaran eta Beñat Iguaran ere sailkatu dira finalaurrekoetara. Saio banatan arituko dira: Beñat Zarautzen, Oihana Tolosan eta Mikel Eibarren.\nIgandeko saioan botatako bertso onenen bildumarekin osatu dugu aste honetako irratsaioa.


Eraikitzaile finak eta jokalari trebeak Minecraft Mini-joko Txapelketan - Oihaneder Euskararen Etxea\nHasiera » Albisteak » Eraikitzaile finak eta jokalari trebeak Minecraft Mini-joko Txapelketan\nEraikitzaile finak eta jokalari trebeak Minecraft Mini-joko Txapelketan\n2022-02-10 / oihaneder\nOihaneder Euskararen Etxeak, otsailaren 4an hiru mini-jokoz osatutako txapelketa antolatu zuen Game Erauntsia elkartearekin elkarlanean. Euskal Herriko jokozaleei eskainitako Minecraft mini-joko txapelketan Build Battle, TNTrun eta One In The Chamber mini-jokoak jokatu ziren. Modu honetan, jolasaren bidez sormena eta euskarazko aisialdia eskaini ziren. Game Erauntsia elkarteko kideek “parte-hartzaileak gazteak izan zirela eta hala eta guztiz ere oso maila altua egon zela” nabarmendu dute.\nTxapelketa Twitch-en bitartez emititu zen Game Erauntsia Elkartearen kanalean. Horrela, Minecraft-en iaioak ez diren baina bideo-jokoak eta euskara maite dutenek ekitaldia zuzenean jarraitu ahal izan zuten. Bideo osoa Game Erauntsiko Youtube kanalean ikusgai dago:\nLehiaketako lehen edizio honetan, 50 parte-hartzailek eman zuten izena eta sarrerak bi egunetan amaitu ziren. Azpimarratzekoa da horietatik ia erdia gasteiztarrak izan zirela eta arabarrak izan zirela hiru irabazleak.\n1. saria: Liher_24010: bideo-jokoetan gastatzeko 100 euroko diru-txartela.\n2. saria: ErhanKapinov: bideo-jokoetan gastatzeko 50 euroko diru-txartela.\n3. saria: Divad990: euskaratutako jokoa.


Rosauro "Sau" del Rosario: Pampangako tradizio kolorista, birbisitatua | Gastronomika\nRosauro "Sau" del Rosario: Pampangako tradizio kolorista, birbisitatua\nHasierako ordua: 16:35\nBukaerako ordua: 17:05\nChef 25 Seeds eta Cafe Fleur (Filipinak)\nPampangakoa da berez Rosauro del Rosario chefa; eskualde hori, Filipinetako sukaldaritzaren gune nagusietako bat izanik, harro senti daiteke sukaldaritzaren eta jatetxeen munduan garrantzitsuenak diren familiak izateaz. Rosauro del Rosario familiako laugarren belaunaldiko chefa da: Rosauroren aitona, aita –Culinary Institute of America ikastetxean, besteak beste, egin zituen ikasketak–, Rosauro bera eta haren ilobak.\nOdolean darama sukaldaritzaren artea eta harekiko maitasuna; nola ez zuen, bada, amore emango sukaldaritzaren deiaren aurrean, eta nola ez zen, bada, gastronomia munduan profesionalki arituko. Horretarako, Filipinetako Unibertsitatean sartu zen, eta Hotelen eta Jatetxeen Administrazioan graduatu zen.\nOndoren, Frantzia hegoaldean eta Parisen jarraitu zuen ikasten, eta hantxe bete zuen Michelin izardun jatetxeetan lan egiteko bere ametsa, hala nola Negresco hoteleko Le Chantecler jatetxean, edo L’Universe eta Divellec jatetxeetan.\nHarrezkero, ibilbide luzea egin du Filipinetara itzuli aurretik; Shangain, Singapurren (Raffles Hotel and Resorts) eta Tailandian egon da, besteak beste.\nGaur egun, sutsuki defendatzen du filipinar sukaldaritza mundu osoan, bai eta haren zabalkundea egin ere; mundu osoan aurkeztu du asiar sukaldaritza hori.\n54 urte ditu gaur egun, eta Filipinetako bertako produktu jasangarriak erabiltzeari eskaintzen dio bere arreta ia guztia, produktuok oinarri hispaniar garrantzitsua duen filipinar sukaldaritzaren bere estilo propioan integratuz, frantziar teknika berritzaileak erabiliz, eta metodo garaikideak txertatuz.\n2015ean, Sau Chefak Most Outstanding Kapampangan Award (MOKA) saria jaso zuen (Kapampangan Saria Jatetxe Nabarmenenari), Kulturaren kategorian.\nChefek eta jatetxe-jabeek osatutako Culinarya Pampanga sarearen lehendakaria eta sortzailea da; sare horren helburua da eskualdeko errezetak babestea eta sustatzea. Iaz, Filipineko L’Escoffier klub prestigiotsuko lehendakari aukeratu zuten. Bere 25 Seeds jatetxean Sau Chefak asmatutako “baserritik mahaira” kontzeptuarekin lan egiten da; horrek esan nahi du mahaira iristen den janaria zuzenean datorrela baserritik bertatik, batere bitarteko, denda edo merkaturen eskuetatik pasatu gabe.\nCafe Fleur jatetxeak, bestalde, antzinako errezeta tradizionalak defendatzen eta zaintzen ditu, haien interpretazio modernoa emanez transmititzen direnak.\nHainbat liburu idatzi du, eta telebistako aurkezlea da


Abbas, barne zatiketatik salbu. Egilea(k) RIOJA, Laura. Berria, Euskal Editorea SM 2009 (1)\n... azken batzar hori-. Jasser Arafat buruzagi karismadunaren izena jarri diote biltzarrari. Abuztuaren 4an abiatu zuten,...\nAdos Teatroaren 'El nombre de la rosa'. Egilea(k) ARALUZEA, Ane. Deia, Editorial Iparraguirre, S.A. 2013 (1)\nKARISMADUN PERTSONAIAK 1327ko neguan, Italiako Alpeetan kokatuta dagoe...\nAgur jendetsua Labordetari. Egilea(k) ERREDAKZIOA. , Euskal Irrati Telebista 2010 (1)\n...se Antonio Labordeta politikari, kantautore eta idazle karismadunaren hil-kapera.\n...rriko agintarien esku dira. Maruan Barguti politikari karismaduna nabarmentzen da haien artetik, nahiz eta kargua estreinatuk...\nBrasilgo Munduko Kopa. Santutxutik izarren artera. Egilea(k) PIEDRA, Dabi. Berria, Euskal Editorea SM 2014 (1)\n...na. Oroitzapen ona uzten zuen edonon; gizon karismaduna zen». Gorka Gardeazabalen ustez, egun ia ezinezkoa litzatek...\nEZARIAN. SEKTAK EUSKAL HERRIAN. 'Borondatezko' esklabotza. JUANTXO DOMINGUEZ Largantza elkarteko burua. Egilea(k) ETXEBERRIA ALDALUR, Idoia. Berria, Euskal Editorea SM 2009 (1)\nPiramidea. Lider karismaduna dute. Egitura totalitarioa da: dena goian erabakitzen da.\nEZTIA ONTZIRATZEA. Egilea(k) GALARRETA, Xabier. Sustraia, Euskal Irrati Telebista 2006 (1)\nErreportaje honetan, bertoko abere karismadun bat izango dugu mintzagai: Pottoka. Poney arraza hau antzin...\n...n hastapenetan, jendea liluratzeko gaitasuna zuten karismadun pertsona horiek falta zaizkigu gaur. Eta ez soilik Edenen”....\nEgitekoak eginda joan da Lula. Brasilgo inoizko presidente maitatuena izan da Lula; %85eko babesa du egun, eta herriak orain kaleetan ikusiko duela esan du. Egilea(k) EPELDE, Elixabet. Berria, Euskal Editorea SM 2011 (1)\nLula karismadun liderra da etxean eta baita etxetik at ere. Atzerri politik...\nGaurko filmak. Eztanda eta efektu berezi ugari, baina mami gutxi. Egilea(k) MITXELENA, Maitane. Berria, Euskal Editorea SM 2009 (1)\n... (2000)-. Bonba eztanda ikusgarriak ditu filmak, karismadun aktoreek lagunduta, baina denbora-pasarako baino gehiago ez...\n...a honek ere badituela ahulguneak. Batzuetan soziopata karismadun bat gai da herri osoa gudura eramateko.Txinpantze ala bonob...\nGerrako autoak Ultzamara itzuli ziren. Egilea(k) ORDOÑEZ, Jon. Berria, Euskal Editorea SM 2009 (1)\n...rte. Filmean izaera bereziko jenerala agertzen da, karismaduna, nekaezina, erromantikoa, bere estrategia antzinako gerrata...\n...>, neska oso polit, erakargarri, sentsual eta karismaduna bezala deskribatzen duena; eta José Rodríguez argazkilari e...\nLiburuen itzalpera doa erredakzioa. Egilea(k) EZEZAGUNA. Argia, Komunikazio Biziagoa, S.A.L 2010 (1)\n...ari belfastarrak bildu ditu 400 orritan IRAko buru karismadunena zenaren bizitzaren pasarte nagusiak. Egun, publikoki kontat...\n.... Claus baxu jotzaileak hartuko du Victor kantari karismadunaren lekukoa -1994an zendu zen hura-, eta hark gidatuko ditu tal...\nPertsonaia. Abdelila Benkiran. Islamista monarkiazalea. Egilea(k) FERNANDEZ, Jon. Berria, Euskal Editorea SM 2011 (1)\n...eta atzora arte, ez du inoiz gorbatarik erabili. Karismaduna eta bromazalea izan arren, ez du inoiz ere erregearen gaine...\nSoslaia. Pedro Passos Coelho. Eskuinak irabazi du Portugalen. Egilea(k) EPELDE, Elixabet. Berria, Euskal Editorea SM 2011 (1)\n...txarra dela dioten arren, Jose Socrates karismadunari aurrea hartzea lortu du Passos Coelhok. Haren ideologia neo...\nTeknologia. Steve Jobsen heriotza. Sagarraren bihotza hil da. Egilea(k) GOIKOETXEA, Jakes. Berria, Euskal Editorea SM 2011 (1)\n...z. 56 urte zituen.Ameslaria, iraultzailea, karismaduna, liderra, gurua, jenioa, aitzindaria, irudimentsua... izan ...


Garbibai eu :: Gondolingipuzkoa.com\nJarraian aurkezten dugun ekintza surf arraun (SUP) lasterketa bat da, Koipetik hasita Martuteneraino arraun eginez ahalik eta denbora gutxienean hondakin gehien jasotzea xede duena.\n-SUP-a bultzatzea, edozein adin eta ur ingurutara egokitzen den iharduera.\n-Urumea ibaia ingurugiro oparo, anitz eta natural gisa aldarrikatzea, hainbat modutan eta errespetuz erabili ahal izateko..\n-Sentsibilizazio ekologikoa aintzat hartzea, ingurugiroarekin zerikusia duen edozein ekintzarako, natura ez kaltetuz eta ahal den neurrian zainduz eta egoera hobetuz..\n-Kirola eta natura maitatzen duten leku eta kultura desberdinetako pertsonen arteko elkarbanatze ludikoa bultzatzea, non lehiaketa ez den helburu, baizik eta modu positibo an harremantzeko modua.\nEgunean izenemate ordua: 9.00.\nLasterketaren hasiera: 10.30\nLasterketa bukatzeko epe ordua: 12.30\nDonostiako Urumea ibaian.\nEgunean bertan, maiatzaren 13an izenemate lekua 5.zubian izango da, Amara Plaza Hotelaren parean. Bertan partehartzaileek izena eman eta taulak utzi beharko dituzte, ondoren beraien kabuz helmugara joateko. Bertan parkina eta aldagelak egongo dira.\nPartehartzaileak lasterketarako prest daudenean, irteerara joango dira antolakuntzaren autobusean. Bertan mapa eta Surfrider-en plastikozko poltsak emango zaizkie.\nNola → Partehartzeko baldintzak\n1. Talde bakoitzeko 5 partehartzaile. Klub batek partehartzaile gehiago baditu, 2 talde egin ditzake edo antolakuntzarekin kontaktuan jarri:info@gondolingipuzkoa.com\nPartehartzaile bakoitzak ibaitik gutxienez plastikozko 3 objetu jaso behar ditu. Taldea deskalifikatua izango da baldin eta partehartzaile bakoitzak gutxienez 3 plastikozko objetu ez baditu poltsan. Objetu extra bakoitzak 5 puntu balio ditu.\nTalde bakoitzak kapitain bat aukeratuko du, honek taldeko beste kideek baino 7´5 kilometro gehiago arraun egingo ditu ( beraz azkarrena izan dadin gomendatzen dugu). Lasterketa hasterakoan partaide guztiek lur barrena arraunean hasiko dira, kapitainek berriz 5.zubitik 1.zubira arraun egin beharko dute.\nLasterketaren azkenengo zatian, kapitainak Martutenen gelditu beharrean, Astigarragaraino arraun egiten jarraitu beharko dute gero Martuteneraino bueltatzeko (mapa ikusi).\nHau da, bi lasterketa gauzatuko dira momentu berean eta ibilbide berdinetik, baina kapitainek 13 kilometro egingo dituzte eta gainontzeko partehartzaileek 5´5 kilometro.\nPartehartzaileak helmugara iristen direnean bakoitzak bere poltsan dituen plastikozko objetuak zenbatuko dira.\nTaldeko azkenengo partehartzailea helmugara iristen denean, ekipoko poltsa guztiak pisatuko dira. Plastikozko zatietan pisu gehiena jaso duen taldeak 50 puntu lortuko ditu.\nTamainan plastikozko pieza handienak 25 puntu balioko ditu.\nPlastikozko pieza gehien jaso dituen taldeak 50 puntu lortuko ditu.\nTalde bakoitzak lasterketara sari bat ekarriko du. Ekintzaren helburuetako bat elkarbanatu eta hurbiltzea da, beraz egokia izango litzateke taldea datorren tokiko zerbait tipikoa izatea.\nAntolakuntzak oroigarri bat banatuko die partehartzaile guztiei eta lasterketaren ondoren guztiok gonbidatuak zaudete Donostiako Boulebarrean egingo den bazkari herrikoira.\nGondolin klubak sari berezia banatuko du puntu gehien lortzen dituen taldearentzat. Sari hau bereziki ospakizun honetarako Iñaki Pardos artista nafarrak egindako akuarela izango da, 400eurotan baloratutako artelana.\nApirilaren 8tik maiatzaren 2ra.\nMaiatzaren 4an klubaren web orrian argitaratuko dira ekipo, partehartzaile eta sarien zerrenda: www.gondolingipuzkoa.com\nIzenemate kuota: 20 euro. Barnean partehartzea, seguroa, garraioa, oroigarria eta bazkaria.\nBiltzen den dirua “Sahararen alde arraunean” programan erabiliko da, zeinaren bitartez Gondolin Klubaren laguntzarekin SUP klaseak ematen zaizkien Saharatik Donostiara uda pasatzera datozen neska-mutikoei.\nGure babesle eta kolaboratzaileei buruz\nSURFRIDER FOUNDATION Europe –i laguntza eskatu genion eta Garbibai Urumea Gondolin Race 2012 lasterketa bere “2012ko EKINTZA ESANGURATSUEN” barnean sartzea eskeini ziguten “EKINTZA OZEANIKOAK” programaren barnean. Programa honek, hondartza, ibai, laku eta itsasoetan dagoen kutsaduraren inguruko kontzeintzazio piztea du helburu, eta kutsadurak dituen ondorioen inguruan lan egiten du. Urtero 500000000000 plastikozko botila kontsumitzen dira. Urtero 100000 itsas ugaztun inguru hiltzen dira kutsaduraren erruz, edo hondakinetan harrapaturik gelditzen direlako. Datu hauek gizakiak ingurugiroan duen eragin kaltegarria azaltzen digu. Horregatik gure ekintzaren leloa: “elkarbanatu modu garbi batean”.\nDONOSTIA 2016 Beste gizarte eta kultura ekintza batzuekin ere bat egin nahi izan dugu. Donostia 2016ko Europako kultur hiriburu aukeratu zuten eta maiatzaren 13an aukeraketaren ofizialtasuna egiaztatuko da. Maiatzaren 12-13ko asteburuan Donostiako kaleetan zehar OLATUTALKA jailadia ospatuko da, Donostiako kaleetan asteburu guztian zehar ekintza desberdinak gauzatuko dira eta GARBIBAI URUMEA GONDOLIN RACE 2012 Urumea ibaian BERTAN burutuko den ekintza bakarra izango da.\nC4WATERMAN Hawaiin egoitza duen C4 Watermanek bere interesa erakutsi du, eta parte hartu nahi izan du berritzailea, solidarioa eta ingurugiroarekin errespetua sustatzen duen ekintza honetan. Jede askok uste du C4 Waterman SUP enpresa bat dela, baina C4 Waterman bizi modu batean oinarritutako enpresa bat da, Hawaiiko baloreak diren laguntasuna eta familian oinarritutakoa. C4 Waterman-en filosofiak 4 oinarri ditu: Oreka, Erresistentzia, Indarra eta Ohitura.\nOreka ez bakarrik fisikoa, baita mentala eta espirituala ere.\nErresistentzia, lorpen fisiko, mental eta ekonomikoak lortzen laguntzen diguna.\nIndarra eta Ohitura eskutik doaz, Indarrean errotutako ohitura gisa.\nGure arbaso Hawaiiarrek odolez edo bihotzez izanik ere, ohitura oinarrizko balore bezala sustatzen dute. Balore hauek eta ez taulak dira surfaren bitartez C4 Watermanek saltzen duena. Ama lurra, ozeanoak, lagunak eta inguruan dugun edonor errespetatzen dugu, EZ dugu logo bat saltzen, baizik eta balore hauek zabaldu nahi ditugu markaren bitartez.\nGONDOLIN KLUB 2010.urtetik egoitza Donostian duen Gondolin Klubak SUPa bultzatzen eta zabaltzean lan egiten duen Euskal Herriko lehen kluba da. 2009ko apirilaz geroztik Gondolin Klubak SURF ARRAUNeko oinarrizko teknikak 2000 lagun baino gehiagori irakatsi dizkie Euskal Herria, Kantabria, Asturias, Bartzelona, Tarragona eta Madrilen. Honez gain Gondolin Klubak “Sahararen alde arraunean” programan parte hartu du, ume sahararrei SUPa eta itsasoan jolasten irakatsiz. Urte honetan ere gure aportazioa egin nahi izan dugu GARBIBAI URUMEA GONDOLIN RACE 2012arekin batera, solidarioa, dibertigarria eta jasangarria izango den ekintza honekin. Cool Shoe markaren esentzia ozeano. Marka hau Kalifornian jaio zen, San Clementen, surfa, musika eta artea elkartuz. Adierazpen askatasuna, kalitate eta orijinaltasunaren jarraitzaileak gara, gainera urte honetan 30.urteurrena ospatzen dugu! Ongietorria gure mundura…cool mundura…\nDonostia Arraun Lagunak kluba 1964.urtean sortutako arraun klub bat da. Hasiera batean banku mugikorra lantzen zuen eta 70.hamarkadan bere lehen trainerua osatu zuen Kontxako Banderan lehen aldiz 1971.urtean parte hartuz. 2007.urtean Donostia Arraun Lagunak Donostiarra trainerua osatzeko hitzarmena sinatu zuen, zeinaren bitartez Donostiako arraun klub desberdinen artean traineru bat osatzen zuten. GARBIBAI URUMEA GONODOLIN RACE 2012 ekintzan Donostia Arraun Lagunak bere instalazioetan hartuko gaitu lasterketaren amaieran Martutenen.\nVía Fora Urumea ibai ertzean dagoen jatetxea da, bertan biltzen gara Urumea surfeatzera joaten garenean neguan.\nVia Foran aurkeztuko dugu GARBIBAI URUMEA GONDOLIN RACE 2012ª maiatzaren 10ean. Jatetxeak Ander Echevarria Manresa sukaldariaren eskutik euskal eta gastronomia katalana batzen dituen karta eskeintzen du, non arrozak eta ardoak berezko garrantzia dute, jatorrizko izendapena duten 10 ardo eskeintzen dituelarik.\nStandUpLatino.com Elkarte honen helburua SUParen suspertzea da , hau bere web orriaren bitartez egiten dute www.standuplatino.com., non gaztelaniazko informazioa elkarbanatzen da SUParen munduko zaletu guztiekin.. Stan Up Latino Perun ospatu den lehen munduko SUP txapelketa internetez zuzenean ematearen arduraduna izan da.\nCAB Comunicación y Diseño. Iruñeako diseñu eta komunkazio agentzia honek sari kartela izango denaren sortzean parte hartu du.\nIñigo Aritegui Artea Donostian. 2. saria emango du: eskultura original bat. Amaiur Argazkiak. Gondolin klubaren laguna den argazki denda da. Bereziki erreportaje sozialetan lan egiten dute baina produkzio eta gertakizunak ere egiten dituzte. “Amaiur Argazkiak” Urumean eginiko irudiek munduari buelta eman diete dagoeneko.\nIzenemateak : Ane Egia anegondolin@gmail.com\nGondolin Sup Kirol Kluba.\nTel: +34 943104291.\nHernani 7, local 8. Donostia-San Sebastián.\nTel:+34 943104291 / +34 671335107Ver Gondolin Kluba - C4 Sup Center en un mapa más grande\nÚltimas noticias\tGARBIBAI 2013\nESKERRIK ASKO, MAHALO, MUCHAS GRACIAS, THANK YOU…\nGondolin time! Gondolin denboraldia!\nEta tokatzen bazaigu???\nEMPIEZAN LAS CLASES!!!\nCopyright © 2013 Todos lo derechos reservados\nGondolin Gipuzkoa by usegnini.com


Ibaietako kutsatzaile berrien maila handia detektatu du azterlan batek | Consumer\nIbaietako kutsatzaile berrien maila handia detektatu du azterlan batek\nAzterketa egiteko, 2002. urtearen amaieran, adituek Cincako arrain eta sedimentuen laginak jaso zituzten, ibaiaren lau puntutan. Horren ondorioz, gai bromatuak agertu dira, aparatu elektriko eta elektronikoetan, plastikoetan eta ehun-materialetan sua atzeratzeko erabiltzen direnak. Arrain-laginetan 446 nanogramo aurkitu dira difenil polikromatuen eter gramoko (PBDEak), eta 1.172 nanogramo gramoko (HBCD). Pertsonen osasunerako arriskutsuak izan daitezkeen substantziak dira, eta, ondorioz, Europako Batasunak gero eta debeku handiagoa hasi du haien ekoizpena.\n“Substantzia horiek ibaiaren eta arrainen sedimentuetan aurkitu ditugu, eta horrek esan nahi du kutsatzaileak, behin ibaian sartuta, arrainak xurgatzen duela. Okerrena, beraz, kate trofikora iristea da, animalia batetik bestera pasatuz”, dio Damià Barcelók, azterlanaren zuzendariak. La Vanguardia egunkariak dioenez, urtero 200.000 tona produktu ekoizten dira Europan, eta horiek, gainera, iraunkorrak dira eta gantz-ehunetan metatuz doaz (biometagarriak dira), eta, beraz, amaren esnean aurkitu dira.\nEbro ibaiak kutsatzaileak peces-eu zinka


Hjortenleden | Hultsfred bisitatu\nHasiera » 🥾 Ikusi eta egin » 👟 Ekintzak » Andra Hike » Oreinen arrastoa\nHjortenleden gainean harri-harri bide onetan ibiltzen zara nekazaritzako paisaia eta herrietan barrena, basoan zehar bide txikiagoekin nahastuta. Knallakorsetik, Näckenetik zentral hidroelektrikoetara eta errotetara igarotzen duzu. Bainujantziak desegiten badituzu, baliteke lakuan murgiltzeko aukera egotea! Hainbat lekutan has zaitezke, aukeratu zeure burua!\nOngi etorri naturara!\nSarbide publikoaren eskubideari esker, denek askatasun osoz mugi dezakete suediar izaeran. Irakurri informazio gehiago eskuratzeko eskubideari buruz Suediako Ingurumena Babesteko Agentziaren webgunean\nEguneko bidaian zurekin eramateko gauza onak ura, adabakiak, mapa, mugikorra, jertse gehigarria geruzaz geruza eta galtzerdiak izan daitezke.\nTxakurrak ez dira libre egon behar martxoaren 1etik abuztuaren 20ra bitartean.\nMoose ehiza urriaren erdialdean egiten da.\nEkarri poltsa bat zaborra eta hondarrak lortzeko\nInformatu zaitez egungo suteen debekuen inguruan. Normalean, sua egin dezakezu, baina ez harkaitzetan edo harrietan sua egin eta sua behar bezala itzali.\nNäcken ikusteko saihesbidea egiten baduzu, eserleku bat dago merezitako atsedena hartzeko.\nDackestupet-era ere saihesbidea egiten baduzu, haizea babesteko, barbakoa gunea eta ikuspegi zoragarria daude.\nHjortöström-en uraren ondoan eserlekua dago.\nOreinaren ibilbidea Alltrails-en\nOreien arrastoa Gaian\nSenderismo proiektuko oreinen ibilbidea\nOutdooractive-ko oreinen arrastoa\nNatur mapan oreinen ibilbidea\nOreinaren ibilbidea Wikiloc-en\nAstelehena: XNUMX orduz irekitaAsteartea: XNUMX orduz irekitaAsteazkena: XNUMX orduz irekitaOsteguna: XNUMX orduz irekitaOstirala: XNUMX orduz irekitaLarunbata: XNUMX orduz irekitaIgandea: XNUMX orduz irekita\nBjörkmossavägen 570 80, 570 80 Virseruma, Suedia\n3 iritzi Google-n\nEtapa orria mapa eta informazioarekin\nDuela urte bat 5/5\nDuela urte bat 4/5\nMendi ibilbide guztiak


Opera Garage, Paco Ibañez eta Xoel López, Singular Chillida Leku jaialdian – Gazteon KZ\nChillida Leku museoko zelaia musikaz beteko da uztailaren 29, 30 eta 31n, Singular Chillida Leku programazioari esker. Museoak eta Singular Fest duela hiru urte Sevillan sortutako proiektuak bat egin dute bisitariei hiru kontzertu partikular eskaintzeko. Xoel Lopez, Paco Ibañez eta Opera Garage: la versión garage de La Bohème de Puccini taldeen kontzertuez gozatzeko aukera izango da.\nEkitaldia aurkeztu dute Chillida Lekun, Mireia Massagué Chillida Lekuko zuzendariaren, José Manuel Toledo Singular Festeko zuzendariaren eta Macarena Bergareche opera Garage ekoizlearen eskutik. Toledok azaldu duenez, lehen aldia da Singular Fest Sevillatik ateratzen dela eta Chillida Lekura programa “eklektiko” batekin iritsiko dela.\nLa Bohème versión Ópera Garage hilaren 29an iritsiko da Chillida Lekura. G. Pucciniren opera magistrala ikuspuntu berri eta garaikide batetik deskubritzea proposatzen duen ekoizpena da. Bertsio horretan, espazioaren egiturak eszenografia egokia izango dira, eta pianoaren akordeek lagunduko diete artistei. Mariola Cantarero (Soprano), Pancho Corujo (Tenor), Borja Quiza (Baritono), Ruth Teran (Soprano), Javier Galán (Baritono), Stefano Palatchi (Bajo) eta Pedro Quiralte (Baritono) bezalako abeslari ezagunek osatzen dute opera Garage.\nUztailaren 30ean, Paco Ibañezek Vivencias aurkeztuko du kontzertu batean, bere ibilbide artistikoa eta bizitza markatu duten abestien bidez egindako bidaia. Egia eta askatasunaren aldeko “borrokaren ikono” bihurtuta, internazionalista eta poesiaren enbaxadore munduan, maitasun-, askatasun- eta duintasun-proposamena eskaintzen du artistak. Brassensen 100 urte betetzen direla eta, Ibañezek bere abestiren bat abestuko du.\nAzkenik, Xoel Lopez Chillida Lekura iritsiko da Si mi rayo te alcanzera aurkezteko, birako ia data guztietako sarrerak agortzen ari diren proposamen “arrakastatsua eta parte-hartzailea”. Xoel Lopezek 20 urte baino gehiagoko ibilbidea du musikan, eta 2013ko Musika Independentearen Sarietan Artista Nazional Onenaren saria jaso zuen, Atlantikoarekin lehen aldiz bere izenean abestuz.\n← Txapela noir Gijonera iritsi da\nArrateko Santutegiko erretaulako Zuloagatarrek beren distira berreskuratu dute →


Xakearen Balioak | Xakea euskaraz 2.0\n1. EKONOMIA ETA ERRENTAGARRITASUNA:\nXakearen praktikak, fisikoki bai programatikoki moldaerraza da.Bere jarduera espazio itxitan zein irekitan eman daiteke eta neguan zein udaroan egin daiteke. Bere eramangarritasuna, mantenimentu eta gordetzea ez du inolako arazorik suposatzen eta bere praktikak ez du inolako arrixkurik sortzen.Honen gozamenerako ekipamendua minimoa da eta minimoa da ere instalakuntza eta azpiegituretan inbertitu beharrekoa ere.\nGaitasun hauek guztiak beste mahaiko edozein jokuren eredu bezela eta honen mantenimentu urriarekin loturik dagoen probetxumen handiak eta errentagarritasun sozial handiak Xakea errentagarria dela esatea eramaten gaitu.\n2. XAKEA: IRUDIA:\nXakearen praktikak eta hau inguratzen duenak, jokalariari zein hau pertsona , instituzio edo enpresa izan daitekenak, zuzentasun, seriotasun, inteligentzia eta noblezi griña bat ematen dio.Horregatik kanpo irudi dotore bat emateko elementu interesgarria eta aproposa suertatzen da kirol hau.\n3. XAKEA : INTEGRAZIOA:\nXakeak bere berezitasunei esker praktikatzen duenarentzako eta berarentzako inguratzen duten medio ezberdin eta egoeretan erraz integratzen da.\nIkus dezagun geure kasua era zabal eta ireki batean:\nA. Hezkuntza programan integrazioa:\nXakearen gaiak, diziplina ezberdineko jokuen arteko elkar-erlazioa batekatzen du, honela prozesu kognitiboak sendotzen dituzten euskarriak handituz: gai guztiek xakean aurki dezakete hauek explikatzeko elementu osagarri bat: matematikek batuketa eta kenketa ariketak jar ditzakete piezen balioak eta diagramak erabiliz, lenguaiak esaldien adibidegarri gisa ,subjetu + aditza + predikatu xakeko kodea erabil dezakete (ZxA, zaldiak alfila jaten du) edo hizkuntzen kasuan idazketak eta diktaketak xakearen gaiarekin erlazionaturik egin daitezke.\nB. Ikastetxeko integrazioa:\nIrakasgai gisa eman ordez ere eskolaz-kanpoko eta aisialdi gisa erabil daiteke . Bere aniztasun eta aldakortasunarengatik kutsoan zehar egin daitezkeen aktibitate ezberdinekin molda daiteke. Honela eguberritan, astesantun , iñauteritan, ikastetxearen jaietan, irteeretan, edo kurtso bukaeran egin daitezken hezkuntzako-jokutan aktibitate gisa aldibereko partidak, xake biziduna, marrazki eta ipuin lehiaketak, xakeko tarta, antzerkia eta txotxongiloak, bertsoak…. gehitu ditzazkegu balio erantsi bezela.\nC. Ikasleen integrazioa:\nBaina xakeak ez du bakarrik bere integrazioa bideratzen baizik eta praktikatzen duenarena ere lortzen du. Kasu honetan, ikaslegoa , naiz neska edo mutil izan, naiz adin ezberdinetakoak izan, joku amankomun baten ezagutzaz parte hartzean, lotsakor eta uzkurrenei taldean banakakoaren integraziorako bide egokia aurkitzen dute, bat egiteko era bezela.\nOrokorrean adimen joku bat denez, bere praktika etzaio inori ukatzen, zeren xakearen jokua itsuek praktika dezakete, gor-mutuek, paralitikoek, eta adimen gutxituek.Honek horrelako murriztasunak dituztenentzat ate ireki bat aurkitzen dute xakean, horregatik ONCEk xakean inbertsio handiak egin ditu.\nE. Sendi eta Belaunaldi ezberdinen integrazioa:\nXakeak maila berdinean gozatzeko aukera ematen du eta berdintasun baten barruan umea ume bezela ez tratatzean eta heldua heldu bezela ez ikustean-taularen barnean ulertua-.\nHonek integrazioa sendian erreza izatea bideratzen du eta ez da arraroa aiton-amon eta semealabek umeekin txapelketara joatea.\nF. Giza integrazioa:\nXakea azken finean beste edozein giza aktibitate bat bezala da, banakakoa inguratzen duen munduan kokatzea bideratzen du, azken finean xakea bide bat bai da besteekin une entretenigarriak eta,pozgarriak konpartitzeko eta besteekin gelditu eta ikusteko aitzaki bat.\n4. XAKEA: ARAUAK ETA LEGEA\nA. Arauen Onarpena:\nXakea, beste edozein kirol diziplina bezala, arautua egotean, horrek dakar xakea praktikatzen duen edozeinek, denontzako berdinak diren arau horien onarpena.Arau hauek zerbait bukatutakoa bezala ematen dira eta ez atseden orduetan ematen diren beste joku batzuek bezela.Ume batentzako arau konplexu hauen onarpenak, herritarrek onartzen dituzten arau juridikoen parekoa da.Umeak ulertzen dute, arau minimo batzuek bete gabe, ezin dutela jokuan zentzuz aritu.\n(FIDEKO arau ofizialak ikusi)\nB. Aurkariaren onarpena:\nNaiz jakintza aurreratuetan xakeak banakako gozamena posibilitatu, jokuaren zioa aurkariaren presentzian datza.\nUmeak xakea joku gisa ikasten du, jokatzeko aurkari baten egotea beharrezkoa da, erresistentzia emago digun jokalari baten beharra jokua dibertigarria izan dadin.Aurkakotasunaren beharra dago baina hau taularen aurrekoa izango da beti eta ez kanpokoa , xakea beti lagunekin jokatzen bait da. Kirol diziplina bezala tranpak jokutik kanpo daudela ikasiko du eta emaitzaren gainetik, joku garbia eta kiroltasuna dagoela.Ezaguta hauek norbanakoaren kontzientzia erakusten du eta beste norbanako berdin batzuen perspektiba irikitzen du, zeintzuekin elkarbizi eta pazifikoki mintzatu behar geran bien interesak gatazkan jartzen diranean.Xakean aurkariaren onarpena partida hasiera eta bukaeran eskua ematean hasten da eta ondoren bakoitzaren txanda errespetatzean.\nC. Bitartekarien onarpena:\nXakearen konplexutasunak askotan hirugarren baten laguntzaz baliatu behar da, zeinek jokuaren legeez gehiago jakitean\nbeharrezkoa izango da. Honetarako arbitroak edo monitoreak\negongo dira zeintzuek epaile moduan egitean jokuaren martxa\nhona eta legeen aplikazio zuzena bideratuko dituzten.\nD. Emaitzaren onarpena:\nAzkenik emaitzaren onarpenarekin aurkitzen gara, eta adimen disiplina eta banakakoa izatean, zerbait zailagoa izaten da galtzearen onarpena.Arrazoiak ezberdinak dira zeren eta zorteari edo taldeari ezin zaio errurik bota , ezta epaleari , ez eguraldiari\nerruak norbanakoaren jakiturian dago, edo hobe esanda ezjakintasunean. Xakean emaitzaren onarpena zure jokuaren erantzunkizunaren onarpena dakar, zure mugimenduena, kalkuloarena….Zentzu honetan ere garaipenaren poztasunak eta galtzearen beldurrak jokalariak zapuztu ditzazkete.\n5. XAKEA: NORTASUNA ETA JOKAERA\nAurrekoarekin hertsiki loturik, xakearen ohiko praktikak zalantzarik gabe xakelariaren portaera hobetzea laguntzen du, bai taularen barne eta kanpoan ere.Honek ez du esan nahi xakelariaren pertsonalitatearekin koinziditu behar duenik, zeren eta mota guztiak xakearen jokuan lekua eta irudi dute.Honela pertsona lotsakorrak, barnerakorrak edo zentzudunak joku itxi, defentsazkoa, pasiboa edo zainkorra aukeratuko dute, kontraeraso baten zai arituko dira, dama irikierak erabiliko dituzte, ganbituak ez dituzte onartuko eta joko estrategiko, posizional eta sinplifikazio azkarrak bilatuko dituzte bukaeraren teknikak bilatuz.Pertsona irikiak eta akziokoak joku irikiak aukeratu eta errege irekiak nahiago izango dituzte, iniziatiba hartuaz, eraso lerroak aukeratu, joku taktiko konbinatiboa bilatuz non sakrifizioak posible diren, ganbituak onartuko dituzte….\nBeno jokalariaren ohitura eta habileziak moldatzen dituztenak , jokalarien pertsonalitatean gehiegi sakondu gabe honakoak dira:\n5.1 Autokontrol fisikoa:\nXakearen praktikak ixiltasun eta lasaitasun minimo bat eskatzen du konzentrazio egoki bat bilatzeko, eta ondorioz jokalariari bere gorputz mugimendua kontrolatzea gonbidatzen dio.Imagina aurkariak zaratak eta ezusteko mugimenduak egingo bakitu….\nBitxia da baina normalean mugituak eta urduriak diren pertsonak askotan taularen aurrean lasi jokatzen ikusten ditugu, eta alderantziz lasaiak diren pertsona asko , taularen aurrean urduri eta beroak izaten dira. Beraz irakaslearen lana izango da bata zuzendu eta bestea saiestea ahal den neurrian.\nAurretik komentatutako emozioak partida hasi baino lehen, partidan zehar eta partida ondoren ematen dira, xake jokalariaren kirol bizitzan eta bizitza pertsonalean faktore oso garrantzitsua denez, edozein xake monitorek, zentzu apur batekin, badaki bere ikasleen zaintzan hau izango dela lehenbiziko gauzetan ahalegindu beharko dela.\nAntsietatea , estresa, urduritasuna eta hauekin batera doazen koadro sikosomatikoak, txisalarria, ahoaren lehortasuna, izerdiketa, bihotzaren azelerazioa, denboraren zentzuaren galera…. xake jokalariaren sintoma propioak dira zeintzuk bere gorputz eta adimenaren kapazitate guztiak aktibatzen lagunduko dieten. Ala ere xakean errealitate hau onartzen ikasi behar da eta ez hori bakarrik baizik eta kanalizatu eta dominatu behar da emaitza positiboak lortzeko asmoarekin.Xakean gehiegizko poztasunak edo larritasun gehiegizkoak aukera bat hartzerako orduan partida galtzera eraman gaitzake. Ez postasunik ez saminik ez da erakutsi behar aurkariaren aurrean, partidan zehar jokalariak gozatu dutela esan bait daiteke eta irabazi duenak irakatsi egin du, aldiz galdu duenak ikasi egin bait du: ahatik xakean idatzita ez dagoen legeak dakarrena jokalariek behin partida bukatzean partida analizatzera geratzen dira eta akatsak eta jokaldi honak ikustera. Xake irakasleak bere ikasleen emozioen bideraketa behar den zabaltasun eta sakontasunez hartzen ez badu ikasle aurreratu baten egozentrismoa bultzatu dezake, edo galtzea ulertu ez duen ikasle baten depresio eta abaildura biderkatu.Baina partidan zehar ez da ona zure aurpegiak arimaren ispilua izatea zure interesetarako, aurkariak zure keinuengandik nola ulertzen dezun posizioa adieraztea, pozik zauden edo kezkati…\nEzaugarri hau guztiak kontutan harturik, hasiera batean xake txapelketetan ez parte hartzea proposatzen dugu, behintzat ikasleak zergatik irabazi edo galtzen duen ikasi harte, experientzia apur bat izan harte.Hau da ez dugu inor pisinan sartuko igerin ikasi harte.\n5.3 Adimenaren autokontrola:\nXalearen jokuak, jokalariaren maila handitzen den einean, adiera, konzentrazioa eta erreflexioa eskatzen du.Bere buruarekiko erreflexioa eta partidan gertatzen denako erreflexioa neurri batean aurkariak ematen duen erresistentiren parekoa izango da, baino neurri handiago batean dituen ezagutzekin parekoa izango da.Posizio konkretu baren aurrean hastapeneko jokalari baten erreflexioa urriagoa izango da , maila gehiago duen jokalari batekin konparatuz, baina la ere bien atentzioa handia izan beharra dauka.Hasi berriak ez dakielako bere bost zentzuak jarri behar ditu dituen ezagutzak era zuzen batean plasmatzeko, experientzia duenak ere bere jakintza eta experientzia guztia taularen aurrean azaltzeko.Xakearen jokuak umeek duten sakabanatutako adiera guztia konzentratzen lagunduko dio, naiz joku bat izan eta era progresibo batean ia konturatu gabe , joku bat den einean. Era bolondres batean eta inkonsienteki ikaslegoak taularen aurrean, bere konzentrazioa piztearen ohitura eta habilitatea hartzen du.Eta irakaslearen eginkizuna izango da, beste irakasgaiaren aurrean geroago ikasleak ikasbrri duen habilezia hau aplika dezan. Xakelari baten konzentrazioa ehunekoetan 75%- 80% artean izango da, adiera hau beharrezkoa da , honek bi zentzutan erabili behar duelako . Lehenbizi jokuak dituen arauen exekuzio teknikoa aurrera eramateko eta bestetik jokuko elementuak zihurtatzeko: mehatxuak, defentsak, zelatak, taktika, estrategia, planak…Soilik ikaragarrizko maila bat hartu denean mekanikoki jokatzea gerta daiteke, atentzioa era puntual batean erabiltzea.Honela “kafetero” nibela daukaten jokalariak lasaiki mintzatzen ikus daitezke edo nibel handia duten jokalariak minutu batetako partidak jokatzen, baina hau ez da xakea…hau egurra mugitzea da.\n6. XAKEA ETA PREBENTZIOA:\nGuztion ezaguna da gazteak gero eta asialdi aukera gehiago dituenean, kirol baten inguruan bere bizitza egiten duenean edo zaletasun baten inguruan ematen duenean bere bizia , arrixku gutxiagoa duela drogomenpetasun edo sekten aurrean erortzea.\nZentzu honetan xakeak aurrez aipatutako aktibitateekin bat egin dezake, zeren drogomenpetasun edo sektetan erortzea neurri handi batean buruzkoa denez, xakeak hau sendotzen laguntzen du.Honela adibidez buruko galerak ekartzen dituzten gaitzetan Alzheimerra… terapia eta fundazio bereziak daude xakearen inguruan honen erabilera bultzatzeko eta terapia bezela erabiltzeko.Gainera UNESCOk xakea irakasgai gisa erabiltzea gomendatua dauka.\n7. XAKEA ETA BURU ARIKETA:\nBurmuina muskulu bat da eta beste edozein muskulu bezala ariketa behar du garatzeko. Xakearen praktikak, era integral batean dituen gaitasunak garatzeko laguntzen du, eta horregatik adimena garatzen duela esten da.Egia esanda xakeak ez du matematikek edo hizkuntzek bezainbeste burmuina garatzen, hauen gaietan baino gutxiago garatzen da, baina xakeak adimen integrala garatzen du.Bai matematikan eta hizkuntzan ariketa edo esaldi bat ebazten denean burmuinaren kokapen bereziak erabiltzen eta garatzen dira, xakeak aldiz, burmuinaren kokapen askok erabiltzen ditu .\nPertzepzioa kontzeptuaren aurretiko ulermenaren eta barneratzearen emaitza da.Experientzia ezagutzaren iturria da, baina zerk egiten du posible experientzia? Kontzeptua, kategoria eta adimen-zentzuzko buru eskemak, aurrez burutzen du pertzepzioa.Xake taula baten aurrean, legoak era nahasian ausnartzen du, karratutxo txikiak dituen kolore zuri beltzak:\nXakelariak aldiz zutabe eta lerroak ikusten dituzte, diagonalak, ertzak, erdiak , aldeak, hegalak…Xakearen gainean jarritako pieza batzuen aurrean legoak bere formak ikusiko ditu, figurak eta koloreak kasu honenean.Xakelariak aldiz balorea ikusiko du, mugimenduak, mehatxuak, defentsak, konbinazioak, errokeak, mateak….Horregatik ikasketa fin bat behar da bereizketa eta diskriminazio hon baterako: Xake partida batean ikasleaek bere jokatzeko txanda bereizten dela ikusten du (ez zentzu negatibo batean) , bakoitzaren piezak aurkariaren aurrean, piezen balore eta mugimenduak; arau normalak berezien aurrean,hasiera bukaeraren aurrean, taktika eta estrategia, jokaldia , plana, eraso eta defentsazko jokaldien aurrean…. diskriminazio jarrai handi bat da.\nXakearen jokuan aurkariaren erregeri xake mate ematean datza, baina arrixkuan dagoela esanez, xake terminoa erabiliaz.Etsaiaren despiste batengatik irabaztea ez da helburua, baizik eta asko landutako faktore askoren multzoarengatik garaipena lortzea.”Xake matea” ez da zerutik eroritako zerbait, kalkuloan oinarritutako emaitza bat da. Kalkuloa aurkariaren erantzuna aurrezten duen garapen logiko batean oinarritzen da.Bizpahiru jokaldi aurreratuz irabazi material bat irabaztekotan konbinaketa deritzogu; luzeagoa den mugimendu batzuen seriea egiteari posiziozko irabazi txiki bat irabaztekotan egiten den azterketari lerro baten analisia deritzogu; eta lerro ezberdinak aztertuz gure arerioak gure eskema jokuan eror dadin egiten dugun analisiari bariantea deritzogu; eta azkenik bariante multzo baten azterketari irikiera baten prepatzea… bezela ezagutzen da.Beraz kalkuloa, taktika xakearen jokuaren oinarria da.Xakean adiera eskatzen duela ikusi da.Konzentrazioa eta erreflexioa…Zertarako? Kalkuloaren beharra asetzeko.\n7.3 Irudimena, bisualizazioa eta fantasia:\nKalkuloak irudimen, bisualizazio eta fantasia askoren beharra badu.Jokalariaren kalkuloek argitasun izpi baten beharra dute, jokaldiz jokaldi, filme baten fotograma fotogramazko presizio fotografikoa, bisualizazioaren edozein hutsunek, eraso zein defentsazko ariketa batek partidaren galera ekarri bait dezake.\nBisualizazioak eraso batetik sahiesteko balio duenean, aurkariak ideiatu dituen mehatxuetatik ihes egiteko eta posizioak dituen arrixkuak gainditzeko, irudimen asko behar da, beraz hau ikerketa eta berregite prozesu bat dugu.Ordea bisualizazioak fantasiaren beharra dauka zerbait berria asmatzekotan, aurkariari mehatxuak sortu…beraz sormena aktibatzean dago gakoa.\nFantasia eta irudimenaren ariketak dira irikiera multzo guztiak, jokoaren hiru lehenengo jokaldiek planteiatuko dituen eskema eta defentsak anitzak dira, erdiko jokuaren konplexutasunean sartu gabe.\n7.4 Intuizioa eta aurreaukeraketa:\nIkusi dugunez,xakeak eskeintzen dituen ikaragarrizko konbinazio aukera ezberdinen artean (zeintzuen kalkuloak oraindik ere ordenagailuek ezin dituzten ebatzi), mugitzerako orduan ikasi beharreko jokalari multzoak murriztea eratortzen du, une honi, aurreaukeraketa deritzogu.\nAurreraketa, zalantzak alde batera utziaz, urteekin obetzen duela argi dago, experientziarekin, ohiturarekin, jokalariaren pertsonalitate eta ezagutzekin. Baina tarteka, intuizioa jokuan sartzen da ere: gizabanakoaren konzientziarentzat jokuaren posizioak erabat berriak direnean intuizioa azaltzen da, kalkuloa ez da lerroenganako posizionamendu bat hartzen, barianteak honak bezain txarrak dira eta ala ere jokalariak batzuek aurreaukeratzen ditu analisi sakon bat egiteko beste batzuek alde batetara utziaz. Jokalariak aukeraketa bat egiteko orduan , zenbat eta lerro gehiago begiratu,xakearen jokurako, are eta intuizio gutxiago duela esango dugu.\n7.5 Adorea, zentzua eta erabakiak:\nIntuizioak kalkuloa oinarritu behar den arloa murrizten badu , honek, kalkuloak, taularen aurrean egingo den jokaldiaren aukeraketan zentzuari bereizketa egiten laguntzen dio.Mugimendu bakoitzean jokalariak bere erabakia eratzen ahalegintzen da, kalkuloan oinarritutako erabakiak, baina modu batean , “igerilekura salto egitea” bezela da zeren eta kalkuloak ez du bakarrik parte hartzen, kanpoko faktoreak badaude ere posizioa eta aurkariaren errealitatea alegia.Kalkulo zehatzek konfidantza ematen laguntzen digute…baina xakean, maixu handiek, konputagailuek eta liburuek huts egiten dute ere.Bakoitzak hartzen dituen erabakien emaitza da, jokalariak bere ekintzen erantzunkizunaren arduraduna izatea egiten gaituena, edozein hutsek, edozein oharkabetasunek, konzentrazioaren galerak, sakrifizio gabeziak, borrokarako jitearen ezak, sufrimendua, konfidantza gehiegizkoak… Hau guztiak, bakoitzaren pertsonalitate eta jarrerak eragiten du eta honekin , ardura eta erantzunkizunaren kontzientzia hartzen da.\nZentzuzko erabakia beraz, posible diren jokaldi ezberdinak aztertuz eta kalkulatuz hartzen da.\n7.6 Buruko eskema eta ordena:\nBeste edozein ezagutza bezela, xakearena ere, kontzientziari laguntzeko orden eta eskema baten beharra badu.Baina xakean, orden eta eskema hau erabat zehatza eta erabilgarria izatea une guztietan beharrezkoa da.Jokaldien denborazko ordena beharrezkoa da, konbinaketa baten sekuentzi orden logiko bat, irikieren ordena, zelatena, taktikena, bukaerena, gai ezberdinen tipologia bat, mateenak…Adibidetzat hartu daiteke barianteen ordena eta eskema, edo mateen moeta ezberdinak.\nXakearen teknikak behar dituen heziketak eta ikasketak , unibertsitateko edozein ikasketen parekoa da: Irikierak, erdiko jokua, bukaerak, mateak, taktika, estrategia, ideiak, planak, posizioen tratamendu eskematikoak…ikasi behar dira.\nAhatik xakearen inguruko bibliografia ikaragarria dagoela ikusi, horregatik xakelariak bere memoria sendoru behar du ezagutza guzti horiek gogoratzeko.Baina memoria kalkulatzeko orduan ere erabiliko da, jokatzerako orduan, partida amaitzean analisia egiterako orduan eta posizio zehatzak ikusi eta hauetatik ikasteko eta akats berdinak ez egiteko.\n7.8 Logika eta Hizkuntzaren garapena:\nXakearen praktikak, hizkuntza eta logikaren garapenari era bikoitzean laguntzen du: Batetik ikaslea ikusmeneko, irakurrizko, eta ahozko kode berri batean murgiltzen duelako, zein xakearena den. Eta bestetik xake pentsakera den buruaren elkarrizketa jarrai bat delako, mugimenduen elkarrizketak (hitzak), esaldiak (konbinaketak), esaldi konplexuak (lerroak), paragrafoak (barianteak) edo hitzaldi oso bat (xake partida).\n8. XAKEA ETA ZAILTASUNA:\nXakearen zailtasunak erakargarria egiten duen kondizioa da, eta baita ere dituen harresi altuenetako bat.Zailtasuna eragingarri ludiko bezela bultzatzeak, eta zailtasun teknikoak gainditzeak irakaslearen erronka da.Xakean ikasteko , zu baino gehiago dakien pertsona batekin jokatzean lortzen da, eta galtzen ikasi beharra dago gainditze era bat bezala.Baina ikaslegoaren behar bezalako preparazio sikologikoa ez badu, erakargarria egin ordez, desanimatzea eta porrota ekar dezake.Horregatik eta hasierako ikasketetan irakaslegoaren elkar konpetitzeak sahiestu behar ditugu, partidaetan aurre emateko ezagutzak dituztenerarte eta oztopoak ekiditzen ikasi harte.\n9. XAKEA AISIALDI AUKERA BEZELA:\nIkaslegoari aisialdirako opzio integral bezala xakea eskeintzen zaio, non kanpo eta barnetik hazteko aukera duen pertsona eta jokalari gisa eta ere banaka eta taldeka hazteko aukera duen…\nXakearen balio-aniztasunak eta aberastasunak bizitza guztirako balioko dion barne aberastasun maila ezinobeak eskeiniko dizkio.\n10. XAKEA HEZKUNTZA HERRAMINTA EZINOBEA:\nLaburbilduz, esan dezkegu bere berezitasunengatik, bere proiekzioarengatik, bere aberastasunarengatik, bere balio- aniztasunarengatik, originaltasunarengatik… ikaslegoa subliminalki hezitzeko herraminta ezinobea dela hemen aipatu diren habilezia, ahalmen eta ezagutzetan.Gainera jolas formatuan aurkezten denez eta ez irakasgai propio bat gisa, ikaslegoak onartzeko errezagoa da.Laburpen gisa xakeak kitzatu, finkatu eta garatzen duelako, nabarmenena aipatuko dugu: Ekonomikoa da , errentagarria, irudia eta ospea ematen du, edozein ingurura moldaerraza da, banakako eta elbarritasunen integratzailea da, diziplina eta kiroltasun baliotan irakasten du, borroka eta sakrifizio eredutan, arau eta legeen errespetuan irakasten du, pertsonalitatea errespetatzen du, portaera moldarazi eta autokontrol fisiko, emozional eta adimenarena ematen du, atentzioa bultzatzen du, konzentrazioa aktibatu, eta erreflexiora mugitu, drogomenpekotasun eta sektan erortzea ekiditzen du, buru ariketa kitzikatzen du, adimen integrala garatzen du, kalkulu matematikoa, pertzepzioa, kontzeptualizazioa, eskematismoa, hizkuntza eta logika suspertzen du, bisualizazioa, irudimena eta fantasia potentziatu,intuizioa, aurreratzea, adorea, judizioa eta erabakiak hartzea bideratzen ditu,memoria, ikasketa eta norbanakoaren errespontsabilitatea sendotzen du, hobetzean irakasten du, arazoetaz kitzikagarri bat egin eta aisialdi opzio ezinobe bat da.\nHau guztiak xakea hezkuntza pedagogiko onenetako bat dela esatea eramaten gaitu eta horregatik gure ikasketa programan zeharkako irakasgai bezela sartzea gomendatzen dugu.\nEgilea: Nikola Lococo, Euskal Xake Federakuntzako, Zuzendari Teknikoa.\nMoldapena eta itzulpena: Jon Alvarez , Xakeko monitore eta entrenatzailea.


Euskara eta UEUko ikastaroak egiteko dirulaguntzak emango ditu udalak - Zarautz - Zarauzkohitza.eus\nEuskara eta UEUko ikastaroak egiteko dirulaguntzak emango ditu udalak\nZarauzko Hitza 2019-06-17 12:30\n"Helduen euskalduntzean eta alfabetatzean eragitea" helburu, Zarauzko Udalak "garrantzia berezia" eman dio araututako ikastaroetatik aparte "euskara hutsean ikastaroak egiteari", hala nola, UEUn. Hala, aurrekontu partida bat ezarri du euskalduntze ikastaroetara eta UEUko udako ikastaroetara doazen herritarrei dirulaguntzak emateko.\nZarauzko Udaleko Gobernu Batzarrak maiatzaren 13an onartu zuen euskara eta UEUko ikastaroak emateko 2019rako deialdia. Zarauzko Udalak eta bere Erakunde Autonomoek dirulaguntzak emateko Ordenantza Orokor arautzailea (2008) eta Euskara ikastaroak egiteko dirulaguntzak emateko oinarri espezifikoak. 2019. urterako oinarri espezifikoak (2019) ditu oinarri onartu berri duten deialdi horrek.\nZarauzko Euskara Ordenantzak jasotzen du udalak "neurri egokiak" hartuko dituela euskara "gizarte esparru guztietan erabil dadin" eta "gizarte bizitzan euskararen presentzia gehi dadin". "Euskararen zabalpen funtzionala" da horretarako zehaztutako "bitartekoetako bat".\nHala, udalak azaldu du "oso garrantzitsutzat" jo duela "helduen euskalduntzean eta alfabetatzean eragitea". "Bestalde, araututako ikastaroetatik aparte, euskara hutsean ikastaroak egiteak (UEU) ere garrantzi berezia hartzen du hizkuntzaren ikuspuntutik. Horrexegatik, hain zuzen ere, aurrekontu partida bat ezarri du 2018-2019 ikasturtean zehar euskalduntze ikastaroetara eta UEUko udako ikastaroetara doazen Zarauzko biztanleei bekak emateko", gehitu du.\nUdaletxeko Erregistro Orokorrean aurkeztu behar dira dirulaguntzak eskatzeko dokumentuak, alegia, Herritarren Harrera Zerbitzuan (Kale Nagusia, 29) edota Udal Zerbitzu Telematikoetan. Dena den, erritarrek ikastaroa egin ostean egin ahalko dute dirulaguntzaren eskaera. Ikastaroa uztaila aurretik egin badute, uztailaren 1etik aurrera eskatu ahalko dute dirulaguntza, uztailaren 15era arte. Ikastaroa uztailetik irailera bitartean landuko badute, aldiz, irailaren 16tik aurrera egin beharko dute eskaera. Urriaren 4ean itxiko dute epea.\nHona hemen deialdiaren oinarri guztiak


Bederatzi guardia zibili eraso egin diete Algecirasen 2018ko maiatzaren 13an | Berriak Gizartea | EiTB\nBederatzi guardia zibili eraso egin diete Algecirasen 2018ko maiatzaren 13an\nPolizia Nazioanala ari da gertatutakoa ikertzen, erasotzaileek drogarekin trafikatzen duten talderen batekin zerikusia duten jakiteko.\nJaunartze bat ospatzen ari zen talde batek une horretan lanean ari ez ziren bederatzi guardia zibili eraso egin zien atzo Algecirasen (Cadiz). Agenteak jatetxe batean bazkaltzen ari ziren, eta handik irten zirenean, zain zituzten erasotzaileak.\nPolizia Nazionalak esku hartu zuen. Orain, gertatutakoa ikertzen ari da, erasotzaileek drogarekin trafikatzen duten jakiteko.\nGuardia Zibilak jakinarazitakoaren arabera, borroka arratsaldeko 18:00ak aldera gertatu zen, bi sarjentu eta bost agente Algeciraseko El Rinconcillo auzoko jatetxe batetik atera zirenean.\nHaien zain zeuden\nBederatzi guardia zibiletatik zortzi hiriko ospitale batera eraman zituzten. Horrez gain, erasotzaileetako bat, oso mozkor, Algeciraseko Punta Europa Ospitalera eraman zuten. Agente guztiek hartu dute alta.\nGuardia Zibilak hainbat denbora darama Gibraltarren, drogarekin trafikatzen duten taldeei aurre egiteko. Azken hilabeteotan hainbat tiroketa gertatu dira, eta Guardia Zibilaren zenbait elkartek erasotzaileen indarkeria salatu dute. Agente gehiago ez ezik, bitarteko materialak indartzea eskatu dute.


Emakume pilotariak izango dira Zalduondoko Zeledon Eguneko protagonistak - Lautada - Alea.eus\nErredakzioa 2018-07-26 12:48\nLeire Garai, Patri Espinar, Miren Larrarte eta Olatz Ruiz pilotariek osatuko dute bi bikoteak. Emakumezkoen kirola agerian jarri eta sustatzeko asmoa du herriak aurtengo edizioan.\nIgande honetan, uztailaren 29an, izango da Zalduondon Zeledon Eguna. Aurtengo edizioan, emakume eta gizonen arteko berdintasunarekiko konpromisoa nabarmendu nahi dute herrian. Hori dela eta, pilotan diharduten lau emakume izango dira protagonistak. Modu horretan, emakumezkoen kirola agerian jarri, sustatu eta mitoak apurtzeko asmoa dute.\nHala, 2018ko Arabako lau t'erdiko txapelketaren garaile izandako Leire Garai gasteiztarrak Patri Espinarrekin batera osatuko du lehen bikotea. Azken honek One Wall mundu txapelketa irabazi du Euskal Herriko selekzioarekin. Bigarren bikotea, Miren Larrartek eta Olatz Ruiz de Larramendik osatuko dute. Larrarte San Fermineko lau t'erdiko torneoan txapeldunorde izan da.\nPartiduaz gain, bestelako ekintzak antolatu dituzte herrian. Tartean, herriak duen indarkeria matxistaren aurkako jarrera aldarrikatzeko photo call bat eta, ohi den moduan, Torrelarreko parkean dagoen iturritik Arabako Errioxako ardoa isuriko dute, ura beharrean.


Garatu Ikastaroak : Aurten eskaerak online\nGaratu-ko ikastaroak atera dira. Aurten berezitasun batzuk dituzte:\n1. Matrikulazio epea :\nDeitutako ikastaroek matrikula-epe arrunt bi izango dituzte:\na) 2010eko uztailean, abuztuan, irailean eta urrian egingo diren ikastaroetan eta 2010-2011 ikasturtean EHAA - 2010eko maiatzak 13, osteguna • N.º 88 ZK. • BOPV - jueves 13 de mayo de 2010 atzerrian liberatuta egiten diren hizkuntza-ikastaroetan matrikula egiteko epea 10 egun naturalekoa izango da, Agindu hau argitaratu eta biharamunetik aurrera.\nb) 2010eko azarotik 2011ko ekaina bitartean egingo diren ikastaroetan matrikulatzeko epea, berriz, 2010eko irailaren 6tik 24a bitartekoa izango da (egun biak barne).\nc) Epe berezia: matrikula-epe arrunt bien ostean deialdia ebatzi ondoren, eta baldin eta deitu eta ezez- tatu ez den ikastaroren batean plaza hutsik geratzen bada, Saileko web orrian emango da horren berri, eta ikastaro horietan plaza eskatu ahal izango da ikastaro bakoitza hasi arte. Eskabidea egiteko, agindu hone- tako II. eranskina bete beharko da eta Hezkuntzako lurralde-ordezkaritzetako Informazio edo Hezkuntza Berriztatzeko ataletara bidali. Ikastaro bakoitzerako eskatzen diren baldintzak betetzen dituzten eskabideak aztertuko dira; onartzeko irizpidea izango da zein egunetan aurkezten den eskabide-orria. Berdinketarik\negonez gero, agindu honetako 5.6 artikuluan adierazitakoa beteko da.\n2. Eskaerak : Aurten online ere egin daitezke : PROZEDURA NAHIKO KONPLIKATUA DENEZ, ONDOKO AURKEZPENA PRESTATU DUT EMAN BEHARREKO PAUSUEKIN.\nIKT-ekin zerikusia duten ikastaroak lotura honetan ipini dizkizuet :\nBeste lotura batzuk :\nGARATU 2010 - 2011 : http://www.hezkuntza.ejgv.euskadi.net/r43-2459/es/contenidos/informacion/die11/es_2070/ofertacursos_garatu_actual.html\nGaratuko ikastaro guztiak : http://www.garatuentidadeak.net/ikastaroak/\naurkezpenak Formakuntza irakasleak\nEtiquetas: aurkezpenak Formakuntza irakasleak


Txibitek azalpen bat zor digu - - euskalerriairratia.eus\nadm.euskaraz.taldea 2021-06-09 23:06\nHortaz, Txibitek azalpen bat zor digu: Zergatik ez dio jarraituko Nafarroako Kontseiluaren irizpenari? Zertan ez dago ados? Zergatik eskatu zion irizpena Nafarroako Kontseiluari baldin erabakia aldez aurretik hartua bazuen?\nTxibitek 2020ko urtarrilean eskatu zion Nafarroako Kontseiluari, presaz eskatu ere, "irizpen bat euskara eremu ez-euskaldunean merezimendu gisa aplikatzearen gainean". Otsailean berean erantzun zion Nafarroako Kontseiluak, oso erantzun argia (7/2020 Irizpena, 15. orrialdea):\n"Gerta daiteke gaztelania ez den beste hizkuntza bat baloratzea; halakoetan, ez da arrazoirik ikusten ingelesa edo frantsesa baloratzeko, esaterako, eta ez euskara, 'Nafarroako berezko hizkuntza' baita, eta herritar guztiek baitute ezagutzeko eta erabiltzeko eskubidea, hala ezartzen baitu Euskarari buruzko Foru Legearen 2. artikuluak (...), gainera, Europako hizkuntza bakar bat ere ez dago posizio horretan".\nUrte eta erdi geroago, Txibiteren gobernuak azaldu du Euskarari buruzko Foru Dekretu berriak ez duela euskara baloratuko eremu "ez-euskaldunean", nahiz eta alemana, ingelesa eta frantsesa Nafarroa guztian baloratu.\nEta, Euskararen Foru Dekretu berria iritsi bitartean, Txibitek alemana, ingelesa eta frantsesa baloratzen ditu Nafarroa guztian, eta euskara ez du baloratzen ez eremu "ez-euskaldunean" ez eremu mistoan. Barcina lehendakari ohia ere ez zen hainbesteraino ausartu.\nTxibite, Gimeno, Remírez... Haien politika, euskararen arloan, errespetu falta etengabea da Nafarroako euskaltzaleen kontra eta beren gobernukide eta aliatuen kontra.


Industria-jarduera % 3,6 igo zen 2019ko azaroan Euskadin - Deia\nIndustria-jarduera % 3,6 igo zen 2019ko azaroan Euskadin\ndeia.eus 11.01.2020 | 17:37\nIndustria-produkzioaren indizeak %1,1eko hazkundea izan du 2019ko lehen hamaika hilabeteetan\nBILBO. Euskal AEko industria-produkzioa % 3,6 igo zen 2019ko azaroan, aurreko urteko hilabete berarekin konparatuta, Eustatek landutako datuen arabera. 2019ko lehen hamaika hilabeteetako balantzea %1,1eko hazkunde metatuarekin itxi da, 2018ko aldi beraren gainean.\nAurreko hilabetearekin alderatuta (2019ko urria), Euskal AEko industria-produkzioa egonkor mantendu zen (%0,0), urtaroko eraginak zuzendu ondoren.\n2019ko azaroko indizearen bilakaerak, 2018ko azarokoarekin alderatuta, emaitza desberdinak izan ditu industria-sektore handietan, norakoaren arabera. Ekipoko Ondasunak %11,00 igo dira, Bitarteko Ondasunak %1,1 eta Kontsumoko Ondasunak, oro har, %0,8. Azken horien barruan, Kontsumoko Ondasun Iraunkorrak %4,1 igo dira, eta Kontsumoko Ondasun Ez-iraunkorrak, berriz, ez dira aldatu (%0,0). Energia, azkenik, %2,9 jaitsi da.\n2019ko azaroko hilabete arteko aldakuntzak, 2019ko urriarekiko, zeinu positiboa du Ekipoko Ondasunen sektorean (%2,1 hazi da) eta Bitarteko Ondasunenean (%0,8 igo da). Alderantzizko zentzuan, Energia %7,8 murriztu da, eta Kontsumoko Ondasunak, oro har, %0,5; izan ere, Kontsumoko Ondasun Ez-iraunkorrak %1,5 jaitsi dira, eta Kontsumoko Ondasun Iraunkorrak %4,0 hazi.\nEuskal AEko industrian pisu handiena duten sektoreen artean, 2019ko azaroan urte arteko hazkunderik handienak izan dituztenak hauek dira: Garraio-materiala (%22,6), Energia elektrikoa, gasa eta lurruna (%3,6) eta Metalurgia eta Produktu metalikoak (%2,6).\nAitzitik, urte arteko beherakadak gertatu dira sektore garrantzitsu hauetan: Elikagaien, edarien eta tabakoaren industriak (urtetik urtera %1,6 gutxiago) eta Zura, papera eta arte grafikoak (%1,3 gutxiago).\nLurraldearen arabera, Industria Produkzioaren Indizearen urte arteko bilakaera positiboa izan da hiru lurraldeetan: Araban %4,9 igo da, Bizkaian %3,5 eta Gipuzkoan %2,9.


Mizpirak ezagutzen dituzu? — Eibar.ORG | Eibarko peoria\nHemen zaude: Hasiera / Blogak / Eibarko periferiatik / Mizpirak ezagutzen dituzu?\nMizpilla fruitu ederra da, gozua. Ondo heldutakuan (usteldu barik, lizundu barik)nik azala kenduaz aho betean jaten ditut. Gure etxean bada usadio, siniskeri edo jolasa mizpillaren hazien inguruan: jandako mizpillaren hazi-kopurua bikoitia bada zoritxarrekoa zu, eskillarapetik pasatzia leztxe; apartatutako hazien kopurua bakoitia bada jokatu loteria.(Perrekin gauza bera: idien apatxak babesteko perrak nonahi azaltzen ziren baserriko soro-lur, mendietan eta aurkituz gero zulo-kopuruari erreparatu azkar: Bikoitia bada malo, bakoitiak eguna argitu dizu).\nKuriosua: Eibarren zuek diñozuen modura jaten diraz, oso-oso helduta. Oiartzunen ostera (aitta-amagiñarrebak erakutsitta, basarrittarrak bixak) ez dago hain helduta jateko ohitturia: justo-justo barruan baltzitzen hasitta, halaxen gustatzen jake hangueri.


EMAKUME MASTER CUP TXAPELKETAREN FINALAK ZUMARRAGAN JOKATUKO DIRA. - Albisteak - Zumarraga\nBere izaera irekia, inolako bazterketarik gabea, da, ezbairik gabe, EMAKUME MASTER CUP txapelketaren arrakastaren giltzarrietako bat. Lehiaketak igandean ezagutuko ditu, Zumarragako Beloki pilotalekuan, bere hirugarren edizio honetako txapeldun berrien izenak eta bertan nabarmena izango da, emakumezkoen kirola ikusgarria izan dadin egiteko egiten den lanaz harago, pilota munduan harrobi lan garrantzitsu bat egiten duela lehiaketa honek. Denera 110 emakumek eman zuten izena txapelketan eta finaletan arituko diren zortzi pilotarietatik seirentzat, Belokikoa euren lehen finala izango da. Benetan harrigarria da Madalen Etxegarai eta Uxue Osesen kasua, 13 urte baino ez baitituzte oñatiarrek.


Language and Politics - Eusko Jaurlaritza - Euskadi.eus\nLiburu honen argudioaren arabera, hizkuntza zer politikoa da goitik hasi eta beheraino. Dela hiztunak egiten duen hizkuntza-aukera, dela haren diskurtsoaren estiloa, dela erretorika politikoa, dela nazio-hizkuntzen sorrera… denak ere politikak zipriztindurik datoz. Language and politics honek batean biltzen ditu gai horiek denak, soziolinguistika ikastaro bateko testuliburu gisa, eta agerian jartzen ditu hizkuntza eta politikaren artean diren askotariko loturak.\nJoan deneko hamar urtean, hizkuntzaren sorreraren zioak ikertzen jardun duten hizkuntzalaririk behinenek gertakariaren arrazoi politikoak azpimarratu dituzte gero eta gehiago. Arlo honetan ezinezko da ezer behin betiko frogatzea edota, era berean, ukatzea. Dena dela, hizkuntzaren sorrerari dagozkion ikerketetan ikuspegi hori baliatzea bat dator hizkuntzalaritza aplikatuak eta soziolinguistikak erabiltzen duten ikusmolde politikoarekin.\nLiburuaren argitaratzaileek diotenez, animalia guztiak dira politiko, nahiz eta batzuk beste batzuk baino politikoago izan. Hala ere, guztien artean bat dugu politikoena; alegia, hizkuntzaren jabe dena. Hitz egiteak bereizten gaitu gainerako animalietatik, politikoki pentsatzeko gai egiten gaitu hizkuntzak. (Edo, beharbada, hizkuntzak dimentsio politikoa du hondo-hondoan, eta dimentsio horrexek funtzionarazten dio?, galdetuko dute lan honen editoreek).\nHorixe da Language and Politics honen oinarri eta funtsa: hizkuntzak dimentsio politikoa du. Oinarri hori ez da alferretan emana, hutsetik sortu edo eratorria. Haatik, mordoxka dira baieztapen horrekin bat egiten duten ikertzaileak. Hauek, gainera, nor bere arloan ari dira lanean: hizkuntzalaritza aplikatuan, batzuk; soziolinguistikan, bestetzuk; eta badira hizkuntzalaritza antropologikoan ari direnak ere. Ordea, hizkuntzalaritza teorikoa aztertzea helburu duten ikertzaileak ez datoz aurreko zientzialariekin bat. Teorikoen ustez, erabilera interpertsonaletik harago dago hizkuntza. Liburu honen helburua ez da batzuen eta besteen arteko eztabaida beroa -liskarra ere bai sarri askotan-, are gehiago piztea, zera baizik: iraungitako aurreusteak betikotzen ez garela ari ziurtatzea, hala-moduzko zorroztasun metodologikoaren aitzakian.\nHizkuntzaren eta politikaren azterketa egiten du liburuak lehenengo orrialdetik azkeneraino: hizketak eta idazketak elkarreragin humanoan jokatzen dituzten rolak aztertzen dira; nola erabiltzen dugun hizkuntza gure gizarte bizitza antolatzeko, dela familia mailan, estatu mailan eta gainerakoetan; halaber, aktibitate horrek zein eratara pentsarazten digun hizkuntza bera jakin nahi luke. Gisa horretako ideia teorikoen inguruko pentsamenduz horniturik dago liburua, osorik.\nLiburuak ez du hizkuntza gizakioi aldez aurretik ematen zaigun zer bat bezalakotzat hartzen, erabileratik independente balitz bezala, zeharo alderantziz baizik. Liburuan sinisterik baldin bada, horren kontrakoak dira: hizkuntzak, hizketa eta idazketa praktiken araberako eraikuntzak direla baieztatuko da, hitz egiten eta idazten dutenen sinisteen -eta ideologien, beharbada- araberakoak. Inoren hizketa modua solaskideak baldintzaturik datorrela esango zaigu. Halaber, bi hiztunen arteko harremana nola inork esaten duenaren mende dagoen adierazten zaigu, bietako batek esandakoak harreman hori alda dezakeelakoan.\nXXI. mendean hizkuntzalari gutxik ukatuko dute politika gorabeherek beren pentsamendu eta praktikan duten eragina eta horri begira jarri dira liburuan parte hartu duten hizkuntzalari eta pentsalariak. Hizkuntzalaritza aplikatuaren gaur egungo kezka nagusiari eman diote arreta: hizkuntzaren eta politikaren arteko arazoak eta tentsioak eragiten dituzten mekanismoak sakon aztertzera jo dute. Baliteke zenbait hizkuntzalari liburuan esaten denarekin ados ez egotea, baina orduan ere beren errotara eramango dituzte urak lan honen editoreek, zera esanez: "desakordioa bera ere politikaren nahitaezko osagaia da. Ados ez dauden animalietan lehenengoa da gizakia eta (…) desadostasuna, hitz egitea bezain berezko du".\nOverview: How politics permeates language (and viceversa)\nArgitaratzailea: Edinburgh University Press, Edinburgo\nISBN: 10 0 7486 2452 X\nAzken eguneratzea: 2007/04/24


Mozorrorik eranzten ez duen kuadrilla - Azkoitia - Maxixatzen.eus\nMaxixatzen.eus 2020-02-20 13:06\nAndueza, Errazu eta Goenaga.\nBadira karnabaletan inoiz hutsik egiten ez duten kuadrillak, eta horietako lagun talde baten parte dira Rosa Mari Errazu, Urrategi Andueza eta Juan Mari Goenaga. Duela 28 urte atera ziren lehen aldiz Azkoitiko karnabaletan, eta ondo gogoan du Errazuk lehen aldi hura: "Aurreneko aldiz kuadrillan mozorrotu ginenean arabiarrez jantzi ginen, eta asto eta guzti atera ginen kalera". Dozena bat lagun elkartu ziren lehen aldi hartan, eta ordutik hamaika pertsonaia haragitu dute azkoitiarrek: "Urtez urte geroz eta mozorro hobeak egiten hasi ginen, eta Azkoitiari lotutako mozorroak egin genituen: abarketari, erroskilla saltzaile, erraldoiak eta buruhandiak...", azaldu du Anduezak. Juan Mari Goenaga urte batzuk beranduago batu zen taldera, baina ordutik hark ere ez du hutsik egin.\nErrazuren, Anduezaren eta Goenagaren kuadrillak, gainera, badu berezitasun bat; mozorrotzeaz haratago, artistekin eta haien abestiekin lotutako koreografiak ere sortzen dituzte, eta herriko kaleetan zehar egiten dituzte, ondoren, dantza horiek. Goenaga arduratzen da koreografiei forma emateaz: "Neskek aukeratzen dute gaia, eta nik, ondoren, artistaren abestiak entzun eta dantzak prestatzen ditut". Anduezak eta Errazuk beren garaiko artistak hautatzen dituzte: "Duela bi urte Cantando bajo la lluvia filmeko protagonistez mozorrotu ginen, oso ondo pasa genuen", dio Errazuk. Behin gaia eta dantza izanda, entseatzen hasten dira: "Koreografiak-eta nola egin pentsatzeko entseguak egin behar izaten ditugu, eta urtarril amaieran-edo hasten gara horiekin", dio Anduezak.\nDantzez gain, mozorroak ere beraiek egiten dituzte gehienetan: "Geuk sortzen ditugu mozorroak askotan, baina aurten, adibidez, erosi egin ditugu", azaldu du Errazuk. "Mozorroak alokatu ere egin izan ditugu noizbait, Donostiako Gros auzoan dagoen denda batetik", gaineratu du Anduezak. Askotan, gainera, mozorroaren arabera beste hainbat tresna ere prestatu behar izaten dute, eta horiek prestatzeko entsegu orduak erabiltzen dituzte: "Erraldoi eta buruhandien mozorroa egin genuenean, eskuz egin genituen buruhandien buruak, entseguetan".\nSariak ere, ugari\nDagoeneko karnabaletako sariketan izenik ematen ez duten arren, urte hauetan guztietan hainbat sari eskuratu du Errazuren, Anduezaren eta Goenagaren kuadrillak: "Idi-proben eta abarketarien mozorroarekin lehen saria eskuratu genuen, eta beste hainbat sari ere lortu genuen sevillana zein erraldoien eta buruhandien mozorroekin", azaldu du Errazuk. Azken urteetan behin soilik atera dira kalera taldean mozorrotu gabe, eta hiru azkoitiarrek argi dute hura ez zela erabaki egokia izan: "Urte batean atera ginen ezer antolatu gabe, baina ez zuela graziarik iruditzen zitzaigun. Zerbait egin beharra sumatu genuen".\nHainbeste mozorro pasatu ondoren gustukorik ba al duten galdetuta, iritzi desberdinak dituzte azkoitiarrek: "Idi-proben eta buruhandien eta erraldoien mozorroak oso ondo atera zitzaizkigun", dio Errazuk. Goenagak gogoan du Disneyko pertsonaiak gorpuztu zituzten urtea ere: "Oso polita izan zen Disneyko pertsonaiez mozorrotzea, herriko haur eta gaztetxoek ezagutu egiten baitzituzten horiek eta hurbildu egin zitzaizkigun. Anduezak ere mozorro asko ditu gogoan: "Zaila da bat aukeratzea, The Beatles-en mozorroa egin genuenean ere polita izan zen, majorette ere bai...". Halaber, sevillana jantzi zireneko urtea ere gogoan dute azkoitiarrek: "Kaseta eta guzti jarri genuen kalean, eta urdaiazpiko pintxoak banatzen ibili ginen jendeari".\nZapatuan zein mozorro jantziko duten esan ez duten arren, hiru azkoitiarrek aurreratu dute aurten ere musikarekin loturiko pertsonaia bat izango dutela oinarri, eta dagoeneko prest dutela mozorroa: "Emakume abeslari bat da, eta haren bi kantu aukeratu ditugu", dio Anduezak. "Gure kuadrillako bat artista horren jarraitzaile sutsua da, eta horregatik aukeratu genuen abeslari hori", dio Errazuk. Urtero bezala, 19:00ak aldera aterako dira kalera eta Baztarrikaldetik hasi eta herri osoa zeharkatuko dute: "Besteak beste, plazan, Plaza Berrin eta Balda plazan egingo dugu dantza, eta ondoren elkartera joango gara afaltzera", dio Goenagak. Afalostean, berriz, ez dute kalera ateratzeko intentziorik, baina festak etenik ez duela izango argi dute: "Soziedadean musika jarriko dugu eta bertan jarraituko du festak guretzat". Behin karnabalak amaituta, berriz, datorren urteko mozorroa pentsatzen hasiko dira azkoitiarrak; momentuz, behintzat, ez dute-eta mozorrotzeari uko egiteko asmorik.


Baigorrin, aurten bai — dantzan.eus\nHemen zaude: Hasiera › Komunitatea › Aurtzaka dantza taldea › Baigorrin, aurten bai\nIaz, eguraldi txarra medio, bertan behera geratu zen Nafarroaren Eguneko gure dantza-saioa. Basaizea elkartekoek, saio hori aurten burutu ahal izateko aukera luzatu ziguten, eta ez genion muzinik egin. Joan den apirilaren 29an, egun goxagarria pasatu genuen Baigorrin. Nahiz eta eguraldiak amenazu txikiren bat egin zigun bazkalondoan, ordu erdiko ekaitz eta txingorraren ondoren, atertu eta “Amaren Alabak” eta Ortzadar dantza-taldearekin batera, kantu eta dantza saio ederra eskaini ahal izan genuen.\nIruñako Ortzadar taldeak Nafarroako dantzen multzo aberatsa plazaratu zuen, eta guk, tartekatuz, Goierriko dantzen erakustaldi batekin osatu genuen saioa.\nLehen zatian, Igartzako ezpata-dantza eta Goierriko brokel-dantzak egin genituen: Paseoa, Sanjoan zortzikoa, Brokel-ezpatena, Lau aldeetako zortzikoa eta Makil haundiena.\nBigarren zatian, Dantzasoka atera genuen: Desafioa, Esku aldatzeko zortzikoak, Txipiritona eta Arin-arina.\nBitxikeria moduan, eta Nafarroaren eguna izanik, Esku-aldatzeko zortzikoetan Nafarroa osoko zortzikoen aldaerak sartu genituen, Nafarroaren zentzurik zabalenean: Altsasu, Leitza, Baxenafarroa, Luzaide, Lakuntza, Bera, Berastegi, Beasain… besteak beste.\nDantzan bizi, bizi dantzan.com kanpainako txapak ere estreinatu genituen ekitaldian bertan, soinean eramanez.\nDantzek, egun honetan ohikoa den bezala, goizaldean aurrera jarraitu zuten, eta ez ginen gu izan atzera geratutakoak…\nMila-mila esker Basaizea elkarteari, eta bertan ikusle eta laguntzaile izan genituen guztiei.


Objektiboaren oztopo | Bizigiro | Berria\n1 MIKEL SAENZ DE BURUAGA / EZEZAGUNA Tamaina handiagoan ikusi\nObjektiboa desenfokatu nahi dute, lausotu, Poliziaren jardun bortitza ageri denean batez ere. Poliziaren esku hartzeetan deseroso zaizkie argazki kamerak, irakurleek kaleetan dituzten begiak baitira fotokazetarien lanak. Ez soilik profesionalenak, sakelako telefonoek agerian utzi dituzte hainbeste injustizia bertsio ofizialen gainetik. Sare sozialen bidez, erraz zabaldu liteke edozeinek egindako irudia, eta begi horiek guziak itxi nahi dituzte Espainiako eta Frantziako gobernuek legeen bidez.\nHego Euskal Herrian zenbait irudi egiteagatik isunak paratu dizkiete kazetariei Espainiak mozal legea onartu zuenetik. Normalki, polizia operazioekin lotuta egon ohi dira, baina ez beti. Hala ere, azkenean epaileek argazkilariei edo bideoen egileei eman diete arrazoia, orain arte. Argazkilari batzuen aburuz, lortu dute beldurra zabaltzea, baina, dena den, badirudi batez ere kaleko jendea dutela jomugan; herritarren objektiboa itxi nahi dute.\nAxier Lopez Argia aldizkariko kazetaria izan zen lehenbizikoa. 2016ko martxoaren 3an, Ertzaintzak Naroa Ariznabarreta gaztea atxilotu zuen Eibarren (Gipuzkoa), eta une horretako irudiak txiokatu zituen Lopezek. Polizia operazio bati argazkiak «baimenik gabe» egiteagatik 601 euroko isuna paratu zioten mozal legea-ri jarraikiz. Azkenean, isuna bertan behera utzi zuten epaiketa hasi baino egun batzuk lehenago.\nKazetaritza ez da delitua. Atxiloketa baten irudiak hartzeagatik jarri zuten lehen isuna Hegoaldean. AXIER LOPEZ\nGasteizko Errekaleor auzoan ere trabak jarri nahi izan zizkioten kazetaritza lanari. 2017ko maiatzaren 18an argia mozteko polizia operazioa egin zuen Ertzaintzak, eta Hala Bedi irratiko bi kazetarik bertatik bertara eman zuten gertatutakoaren berri. Herritarrek harresi bat egin zuten argindarra mozteko lanak oztopatzeko, eta polizia oldartu zitzaien. Mikel Saenz de Buruagak 602 euroko isuna jaso zuen Ertzaintzaren jarduna grabatzean mozal legea urratu zuelakoan. Luzeago jo zuen kasu horrek, baina, azkenean, isuna bertan behera utzi zuen epaileak.\nNafarroan are bitxiagoa izan zen gertatutakoa: poliziarekin istilurik izan ez arren, isun bat izan zen tarteko. Patxi Cascante Diario Noticias de Navarra egunkariko argazkilaria Sarrigurengo (Nafarroa) eskolaren aldeko gurasoen bilkura batera joan zen argazkiak egitera. Biribilgune baten ondoan elkarretaratze bat egitea erabaki zuten, eta argazkilaria hara joan zen, zer gerta ere, irudiak biltzeko. Guardia Zibilak Cascante identifikatu zuen, eta, honek lanean ari zela esan zien. Ez zen deus pasatu, baina, hilabete baten buruan 6.112 euroko isuna jaso zuen. Azkenean, kendu zioten.\nBeste isun bat. Guraso talde baten protestan argazkiak egiteagatik, isuna paratu zioten argazkilariari. PATXI CASCANTE\nKasu guzietan mozal legea-ren kontrako kanpainak abiatu ziren kazetarien aldetik, baina, gaur-gaurkoz, legeak bere horretan jarraitzen du. Joxe Lacalle argazkilari beteranoak sumatu du legeak ondorioak izan dituela profesionalengan: «Egoera zaila ikusten dut lege hauekin. Oraindik harreman handia dut argazkilariekin, eta argazki batzuk egiteko beldurra dutela esaten didate. Asko freelance gisa ari dira, eta hori besterik ez dute behar, isuna jasotzea».\nMarisol Ramirez Fokuko argazkilariak ez du alde handirik sumatu haien jardunean: «Beti izan dugu debekatuta aurpegiak ateratzea, eta beti egon gara haien menpe: oztopoak beti jarri dizkigute; legerik gabe ere bai». Hala ere, sumatu du badela polizia operazioetan aldatu den zerbait: lehen poliziek aurpegia estaltzen zuten, eta orain gutxiagotan ezkutatzen dute bisaia. «Ez badute ezer eramaten, kolokan jartzen gaituzte, badakigulako legez ezin ditugula atera, eta, askotan, ezinbestekoa da, bestela ez duzulako ezer ateratzen». Horrelako egoerek normal lan egitea oztopatzen dute: «Azkenean, egoera jakin batzuetan autozentsura egiten duzu, badaezpada ere, tresnak haien esku daudelako».\nEz da horren zaila argazkilariak kontrolatzea: kamera eskuetan daramate. Horregatik, askotan argazkilarien aurrean jartzen dira poliziak haien lana oztopatzeko. «Beti ibili behar izan dugu poliziarekin negoziatzen edo tirabiretan. Ez badute nahi zu han egoterik, badakite nola egin. Gainera, gure argazkiak sinatzen ditugu, beraz, kontrolatuago gaude», azaldu du Ramirezek. Horregatik uste du mozal legea-ren jomuga ez direla bereziki argazkilari profesionalak: «Jendea ez dute kontrolatzen. Orain, edozeinek atera dezake argazki edo bideo bat sakelakoarekin, beraz, uste dut hori dela kontrolatu nahi dutena: hiritarren kazetaritza».\nIpar Euskal Herrian kezka piztu du Frantziako Segurtasun Orokorrerako legeak. Oraindik ez dago indarrean: senatuak onartu eta berriz Asanblea Nazionaletik igaro behar du legeak. 24. artikuluak harrotu ditu hautsak: «Poliziaren aurpegiaren edo identifikazioa ahalbidetzen duen beste edozein elementuren irudia» zabaltzea debekatzen du, betiere, haien «integritate fisiko ala psikikoa arriskuan ezartzen badu». Artikulua aldatuko dutela esan dute, baina ez dute zehaztu nola.\nKontrolpean. Polizia bat Joxe Lacalle argazkilariaren irudiak grabatzen, manifestazio batean. JOXE LACALLE\nGuillaume Fauveau BERRIAko argazkilaria kezkaturik dago legeak sor dezakeen egoerarengatik. Dagoeneko izan du arazorik Poliziarekin. Azaroaren 17an, Frantziako Poliziak bere lana oztopatu zion Baionan. Hark berak kontatu du zer geratu zen: «Egun arrunta zen. Konfinamenduan herritarrek baimenak erakutsi behar zizkieten poliziei. Argazkiak egiteko baimena eskatu nuen, prentsa agiria eskuan. Halako batean, bi polizia haserretu zitzaizkidan: esan zidaten aski zela, alde egiteko handik. Nik arrapostu nien lanean ari nintzela. Ez zegoen elkar ulertzerik. Oso haserre mintzatu zitzaizkidan. Ez dakit zergatik, baina beldurtu nahi ninduten».\nFauveauk uste du «oso arriskutsua» dela Segurtasun Orokorreko legea. «Kazetariok eta jendeak Poliziaren argazkiak egiteko aukera izan behar dugu. Gure zergekin ordaintzen dugu Polizia, beraz, eskubidea dugu haien jardunaren berri izateko eta hura erakusteko. Izan ere, ikusten ez duguna ez da existitzen». Uste du Jaka Horien mugimenduarengatik hartu dutela neurria: «Jaka Horiak baino lehen, indarkeria anitz zegoen Euskal Herrian edo Parisko aldirietako beltzen kontra. Baina, orain, kamerei eta telefonoei esker, mundu guziak ikusi du Polizia oso bortitza dela».\nBeti izan dira oztopoak\nLegerik ez zenean ere, ez da erraza izan argazkilarien jarduna. «Nire arazorik handiena Egin-eko eta Euskaldunon Egunkaria-ko argazkilaria izatea zen», azaldu du Lacallek. Hamaika istorio konta ditzake. Bat: Gorritiko (Nafarroa) autobidean protestan ari ziren gazte batzuk. Halako batean, guardia zibil bat zerura tiroka hasi zen. Argazkia eginda, karretea galtzontzilloetan gorde zuen Lacallek, eta beste bat paratu. Argazkia salbatu zuen, baina egurra jaso zuen karrete hutsa kendu aurretik. Bi: 1995ean Jarraik antolatutako Topa egunean egurtu zuen poliziak, Iruñean. «Grogi utzi ninduten, lurrean».\nTiroak. Guardia zibil bat airera tiro egiten, Gorritiko autobidean egindako protesta batean. JOXE LACALLE\nAtxilotu ere egin dute. EHE-ko kide bat seinale erdaldun bat apurtzen ari zela, argazkia atera zion, Iruñean. Udaltzainburuak kamera kendu, eta atxilotu zuen. Bestalde, Poliziak askotan grabatzen zuen Lacalle lanean ari zela. Berak ere egin zizkien argazkiak bera grabatzen zuten poliziei, eta flasharekin izorratu.\nArgazkilari askok bizi izan dituzte halakoak: karretea ebastea, jipoiak jasotzea... edota kartzela zigorra. Jon Abril kazetariari gertatu zitzaion. 2000ko abuztuaren 17an Espainiako Auzitegi Nazionalaren atarian irudiak grabatu zituen Ttipi-ttapa telebistarako, beratar batek han deklaratu zuela eta. Horregatik, ETAri laguntzea egotzi zioten. Sei urteko zigorra eskatzen zioten, baina akordioa erdietsi, eta sei hilabetekoa onartu zuen, espetxean ez sartzeko.\nEpaileari, froga. Segiren aldeko protesta baten argazkiak ukatu egin zuen udaltzainen bertsioa. JAGOBA MANTEROLA / FOKU\nEpaitegietan froga ere izan daitezke argazkiak. Jagoba Manterola Fokuko argazkilariak bi adibide eman ditu: 2001ean, Josu Beaumont atxilotu, eta autoritateari erresistentzia leporatu zioten. «Erresistentzia balego, mugitua agertuko zen». 2007an Iruñeko udaletxean sartu ziren Segiren alde protesta egiteko. Udaltzainei arrazoia kendu zieten irudiek.\nAzkenean, demokrazia dago jokoan, Ramirezen aburuz: «Horretan datza demokrazia eta informazioa jasotzeko eskubidea. Guri ez zaizkigu haien aurpegiak interesatzen; ekintza interesatzen zaigu».


Artikulu - Keto Guru\nProteina dietaren ezaugarriez, alde on eta txarrez hitz egiten dugu; eta baimendutako produktuekin mahai bat eman eta egunero janari aukerak eskaini.\nFooting egitea oso eraginkorra al da pisua galtzeko?\nZein da eraginkortasuna pisua galtzeko lasterka egiteak? Zein exekutatzen ari diren entrenamenduek kaloria gehien erretzen dute? Zer prozesu fisiologiko daude horren atzean?\nBateak nola laguntzen dizun pisua galtzen\nZer izan daiteke argiztatzeko irabiagailuan irabiagailuan? Koktel bat prestatu eta erabiltzeko arauak, irabiatuak oinarritutako dieta. Nola funtzionatzen duen, zer emaitza espero. Errezetarik onenak.\nDieta aukeratzerakoan, oso garrantzitsua da zeure burua zehaztea zer izan beharko lukeen eta zer emaitza espero duzun, hau da guztien artean onena aukeratzeko modu bakarra. Dieta gogorrena, seguruena eta errazena.\nPisua galtzeko gantz erregailuak: emakumeentzako sendagai eraginkorrak\nGantz erregailuak kaloriak azkarrago erretzen eta pisua azkarrago galtzen laguntzen duten elikagaien kategoria dira. Ikusi artikuluan nola erabili behar den eta zein diren eraginkorrenak.\nPisu galera gantz gutxiko dieta\nPisua galtzeko gantz gutxiko dieta: printzipioak, onurak eta kontraindikazioak; asteko menua eta errezetak.\nPisua galtzeko karbohidrato gabeko dieta eraginkorra. Menua 7, 10, 14 egun eta hilabetez. Baimendutako eta debekatutako produktuen zerrenda.\nEtxean pisua galtzeko goizeko ariketak: ariketa eraginkorrak\nZer da etxeko pisua galtzeko goizeko ariketa eta zer onura ditu? Demagun emakumeentzako trebakuntza konplexuak, hasiberrientzakoak, gihar talde guztientzako ariketak.\nEmakumeak etxean pisua azkar galtzeko moduak\nEmakumeak etxean pisua azkar galtzeko moduak. Gorputza, dietak, elikadura sistemak, botikak, bainuak eta saunak garbitzea, igerilekuak, masajea pisua galtzeko modu gisa, jarduera fisikoa, arnasketa ariketak eta abar.\nNola galtzen azkar pisua\nPisua galtzeko gomendioak: zer jan pisua galtzeko azkar, dieta, kirol jarduerak.\nArgaltzeko eta garbitzeko irabiatua\nNola egin smoothie bat pisua galtzeko eta gorputza desintoxikatzeko. Propietate erabilgarriak, kontraindikazioak, sukaldaritza arauak, errezetarik onenak, garbitzeko dietak, berrikuspenak.\nPANKREATITIS PANKREATITIKOAREN MENU LAGINA\nPankreatitisaren elikadura: guruinaren hantura kronikoa lortzeko dieta, oinarrizko arauak, gutxi gorabeherako menua astebetez, dieta ez betetzearen ondorioak, sukaldaritzako errezetak.\nEtxean sabelaldea argaltzeko ariketak: gimnasia eraginkorra\nEtxean pisua galtzeko ariketa multzoa. Kargak goiko eta beheko prentsarako. Emaitza lortzeko ariketak egiteko arauak.\nKefir dieta pisua galtzeko: funtsa, abantailak eta desabantailak, asteko aukera ezagunak. Kefir dietatik ateratzeko modu zuzena.\nGoûtaren dieta. Gaixotasuna gehiago garatzea saihesteko gomendioak\nNutrizio arauak eta goûtaren dietaren oinarriak. Baimendutako eta debekatutako elikagaiak, dieta printzipio orokorrak, gomendio baliagarriak.\nGaldu pisua hilean osasunari kalterik egin gabe\nPisua galtzen eta gehiegizko pisua kentzen osasuna kaltetu gabe: oinarrizko arauak, edateko erregimena eta ariketa fisikoa, nutrizio zuzenketa.\nJakinduria Ekialdean: zer da eraginkorra Japoniako dieta 14 egun. Taula onartzen eta tabu-produktuak, menuak egun bakoitzean, berrikuspen eta emaitzak.\nBaldintza elikadura osasuntsu pisu galera. Produktu eta errezetak. Aukerak menuan pisua galtzea.\nDukan dieta onartzen elikagaien fase\nDieta Dr. Ducane da metodo berezia pisua galtzea, osatua 4 fase: erasoa, txandakatzen, finkatze eta egonkortze. Etapa guztietan bere menuan.\nOnena ariketa pisu galera sabela eta alboetan\nPertsona orok nahi du itxura erakargarria eta lirain bat irudikatu, hau da, nahiko normal. Ordena nahita pisua galtzen behar duzu garatzeko eskubidea prestakuntza programa.\nEkarri zure pisua itzuli normal lagunduko dieta 1500 kaloria egun bat. Dieta 1500 kaloria ematen duzun emaitzak lortzeko aurkako borrokan gehiegizko pisua eta mantentzeko egindako aurrerapenak eta osagai nagusi honen dieta - lagungarria elikagaiak.\nZer jan pisua azkar galtzen? Onena pisua galtzea elikagai zerrenda!\nHarmonia aspalditik estandar bat beauty eta gazteria modernoaren artean emakumeak. Neska lirain bat gorputza, banatzen dira sartu 2 kategoria: aldekoak dietak (nahiz eta gogorrenak) eta ekintzaile nahi duten jan osasuntsu.\nNola pisua galtzen etxean, azkar eta erraz, dieting gabe\nNola pisua galtzen azkar eta erraz dieting gabe etxean? Bada batzuk jarraitu simple, intuitiboa estrategiak, arrakasta izango duzu.


2020-09-24 jueves, XXV semana del tiempo ordinario<?</div>\nAzterraldiko aldi barria VI. EEEaren prestaketan diharduen 300 taldeentzat\ncreated by Proposizio-aldiari ekingo jako |\n2020.01.13 | Komunikazinoa\nEbanjelizatzearen Eleizbarrutiko VI. Egitasmoaren prestaketaren barruan, proposizio-aldiari ekingo jako. Oraingoan, hausnarketan parte hartzen diharduen 3.000 inguru lagunek galdeketan barriari erantzun beharko deutse aste honetan bertan jasoko daben laburpena kontuan hartuta. Aldi barri honi urtarrilaren 15ean, eguaztena, emongo jako hasiera eta datorren otsailaren 14ra arte iraungo dau. Hilebete honetan, Gotzain Kontseiluak prozesuan parte hartzen diharduen 300 taldeei egiten deutsen hirugarren galdeketari erantzun behar izango jako.\nProzesuan parte hartzen diharduen taldeek hirugarren galdeketa honi emondako erantzunakaz emaitzen txostena prestatuko da, lehenengo aldi bien laburpen erara, eta Abade Kontseiluari eta Eleizbarrutiko Pastoral Kontseiluari aurkeztuko jake 2020ko otsailean eta martxoan ospatuko dabezan saioetan.\nOtsailaren 14ra arte\nDatorren eguaztenez, urtarrilak 15, arloka banatutako txostenak partaide guztien esku jarriko dira, lehenengo galdeketa bietan hitzez hitz jasotako erantzunakaz. Horri hiru galdera gehituko jakoz, lurralde eta erakundeetan egitasmo barriaren lehentasunak zehazteko testuingurua ahalbideratzeko. Galdera honeen erantzunak otsailaren 14a baino lehen bialdu beharko dira.\nJoan dan barikuz, urtarrilak 10, batzartu zan Batzorde Teknikoak Ebanjelizatzearen Eleizbarrutiko VI. Egitasmoa prestatzeko hausnarketa-prozesuko “partaidetza zabala” nabarmendu eban. Era berean, Batzordetik azaldu dabenez, partaideei itzuliko jaken laburpenak “ez ditu egindako kontsulta guztien emaitzak jasoten, bakarrik webera igo izan diran agiriak baino”, baina jakin badakie egon izan dala bestelako topaketatik be “parrokietan, taldeetan edo domeketan mezetara joaten diranen artean eta eremu horreetan be aztertu dabez lagungarriak”.\n3.000 personas reflexionan sobre los retos de la Iglesia de Bizkaia\nCarta Obispo para la preparación del VI PDE\nJoan dan barikuko batzarra